text:
DIARIO ta insisti… Caso di Marisol mester bay dilanti di Huez!
ORANJESTAD(AAN): Mas nos pensa riba e carta di e abogadonan di Marisol, mas nos ta kere cu Marisol lo haci Aruba un fabor grandi door di hiba DIARIO dilanti di Huez. Pa bienestar di nos Estado di Derecho, un caso caminda tur e actonan coruptivo di Marisol lo worde trata te den profundidad lo aclaria hopi. Ni cuanto DIARIO a bin cu pruebanan di e corupcion di Marisol, Ministerio Publico a bira cara y a haci nada. LandsRecherche a lanta e impresion total cu nan interes ta pa tene e criminalnan di MEP for di prison y trata di tur manera cera e politiconan cu ta contra di MEP. Pesey un caso di Marisol dilanti Huez lo duna DIARIO e oportunidad di mustra Huez ampliamente kico Marisol a haci cu propiedadnan valioso di pueblo y con el a gasta sumanan grandisimo pa favorece su mes y su familiarnan.
Ta logico cu DIARIO ta contento cu e investigacion cu gobierno di Hulanda ta bay haci encuanto e ex-gobernantenan di MEP y nos tin tur confianza cu e investigacion aki lo trece un cantidad di crimen cu nos mes no tabata sa di nan riba mesa. Esaki no ta kita afo cu tin di e crimennnan cometi door di e Ministronan di MEP cu no mester di ningun investigacion preliminario pasobra tur e hechonan ta conoci y solamente ta exigi di Ministerio Publico of di polis pa cuminza e investigacionnan.
No tin mester di warda cu e investigacionnan aki. E teoria di Ministerio Publico cu, por ehempel, den e caso cu Marisol a construi e brug pa yega na e tereno di su ruman muhe y di resto di famia a worde aproba despues door di Staten, y door di esey Marisol no ta castigabel penalmente no ta corecto. Pasobra esaki lo kier meen cu un Ministro por a comete cualkier crimen y laga e 11 marionetanan di MEP den Staten dune aprobacion cu nan mayoria! Ta ki clase di argumento esaki ta?
E servicio di siguridad di Hulanda cu a haci un investigacion caba riba e corupcion di e gobierno di MEP a yega na e conclusion cu un di e problemanan mas grandi cu Aruba tin ta cu e Procurador General ta cana na man di MEP. Pasobra si Ministerio Publico a actua manera mester ta hopi di e crimennan di e gobernantenan di MEP a worde investiga y castiga. Door di esaki e Ministronan di MEP a stop nan corupcion hopi tempo pasa caba.
Ta pesey mes DIARIO ta kere cu un caso dilanti Huez entama door di Marisol lo duna nos Estado di Derecho un empuhe positivo. Ora DIARIO caba di prueba dilanti di e Huez di casonan civil con corupto Marisol tabata, esaki ta pone un obligacion riba e Procurador General di persigui Marisol of tuma su retiro. E ora no ta oposicion of DIARIO a acusa Marisol di e corupcion grandi, pero ta Huez a dicidi cu berdad loke Marisol a haci ta corupcion di alto grado y esey lo mustra cu e ex-ministro aki mester worde persigui penalmente.
E casonan di Sero Colorado, di Maurice Neme y su yiunan, di su empleado, di e miyon di Curaçao, di e brug pa e tereno di su ruman y tanto mas lo mustra Huez cu loke Marisol a haci durante e añanan ta e corupcion di pio cu por tin y cu aparentemente esaki ta e diploma cu mester den MEP pa conta como lider grandi.
E cultura di MEP bao di Nel Oduber ta corupcion y ladronicia, y ta gracias na e maldadnan aki e dirigentenan di MEP ta cualifica. Si esaki no tabata e caso, Marisol a worde saca for di partido pa no mancha nomber di MEP mas cu e tabata mancha caba.


c: text/html

text:
Otro morto den trafico diasabra madruga
ORANJESTAD.(AAN): — Pasa di 4 or di marduga a drenta informe na central di polis cu den Pastor Hendrik a caba di tuma lugar un desgracia serio. Dos auto a dal den otro y tin tres persona herida cual uno lo ta grave y e mester di asistencia medico rapido. Probablemente e choke formal cu a caba di tuma lugar segun informe polis lo por tin di haber cu preferencia no duna, velocidad y alcohol. Un di e autonan envolvi ta un Suzuki color preto A.29551.
Aparentemente e manehador lo no a duna preferencia cu consecuencia cu el a topa cu un Starlet color blanco A 49761 maneha pa e hoben chofer inicialnan AAR di 19 aña.
Un total di tres persona a wordo transporta pa centro medico. Mas laat a drenta informe cu e señora Narcisa Maria Rasmijn naci na Aruba riba 20 di october 1951 bida den Comanchestraat a fayece. Narcisa ta mihor conoci como “Lientje”.
Den corto tempo Aruba a conoce cuatro morto den luna di November 2009 Mesa di redaccion ta manda palabra di condolencia na su sernan keri.

robotstxt: allowed

filter: keep


text:
Ken Realmente Ta goberná Mundu?
Bo ta kere ku ta . . .
Dios?
hende?
un otro kriatura?
LOKE BEIBEL TA BISA
“Henter mundu ta den poder di e Malbado.”
“Ta pa destruí diabel su obranan mes Hesus a bini.”
KIKO ESAKI POR NIFIKÁ PA NOS?
Un splikashon lógiko pa e problemanan di mundu.—Revelashon 12:12.
Un motibu pa kere ku nos mundu lo kambia i bira mihó.
DI BÈRDAT NOS POR KERE LOKE BEIBEL TA BISA?
Sí, i nos tin por lo ménos tres motibu pa esei:
E dianan di Satanas su gobièrnu ta kontá. Yehova ta determiná pa pone un fin na e dominio ku Satanas tin riba humanidat. El a primintí ku lo e “kaba ku . . . Diabel” i ku lo e drecha tur e daño ku Satanas a kousa.
—Hebreonan 2:14.
Dios a skohe Hesukristu pa goberná mundu. Hesus no ta un lider kruel ni egoista manera e gobernante di e mundu akí. Al kontrario, relashoná ku Hesus su gobernashon, Dios a primintí ku Hesus ‘lo tin kompashon di e pober i di esun den nesesidat i ku lo e reskatá nan bida for di opreshon i violensia.’
—Salmo 72:13, 14, Beibel Santu.
Dios no por gaña. Beibel ta bisa bon kla ku “ta imposibel pa Dios gaña.” (Hebreonan 6:18) Ora Yehova primintí algu, ta komo si fuera el a kumpli kuné kaba! (Isaías 55:10, 11) Pues, Dios ‘lo saka e gobernante di e mundu akí afó.’
—Huan 12:31.
ALGU PA PENSA ARIBA
Kon mundu lo bira despues di destrukshon di su gobernante?
Beibel ta kontestá e pregunta ei na SALMO 37:10, 11 i REVELASHON 21:3, 4.


text:
TOPICO PRINCIPAL | ABO TA GUSTA BO TRABOU?
Trabou Duro—El A Bay for di Moda?
Alex ta hisa un caha mas pone riba e truck di e compania di mudanza cu e ta traha p’e. E ta keha: “Ki dia mi por libra mi mes for di e trabou aki? Ki dia mi ta haya un promocion? Mi bida lo ta mucho mas mihor si mi no tin cu traha asina duro.”
Hopi hende awe, mescos cu Alex, no ta gusta traha duro. Un mecanico cu yama Aaron a bisa: “Hopi hende ta pensa cu trabou duro ta bou di nan nivel. Nan ta dal bay cu ne te ora nan haya algo mihor.”
Pakico hopi hende ta pensa cu trabou duro no ta pa nan? Kisas pasobra nan ta laga medionan di comunicacion duna nan e impresion cu un bida “ideal” ta un bida di luho y trankilidad. Matthew, kende ta traha den mantencion, a bisa cu hende ta kere cu trabou duro ta pa esnan cu a fracasa den bida. Shane, un conciërge, tambe a ripara e tendencia ey. El a bisa: “Aworaki hende kier haya pago pa un dia completo di trabou, pero sin haci mucho esfuerso.”
Di otro banda, hopi hende cu a logra exito den bida si ta gusta traha duro. Daniel, di 25 aña, kende ta traha den construccion, a bisa: “Trabou duro ta duna hopi satisfaccion vooral ora bo ta traha pa logra un bon meta.” Andre, di 23 aña, ta di acuerdo. El a bisa: “Ami ta kere cu trabou ta haci bo feliz y contento. Hende cu no ta haci hopi na trabou lo no sinti nan feliz, mas bien laf so.”
Con hende manera Daniel y Andre a haya un punto di bista positivo di trabou duro? Cu poco palabra, nan a aplica principio di Bijbel. En bes di descurasha trahamento duro, Bijbel ta anima hende pa ta diligente y persevera den nan trabou. Pero e ta siña nos tambe kico pa haci pa gusta nos trabou.
Ki principio di Bijbel por yuda bo haya satisfaccion den bo trabou? Nos ta anima bo pa considera algun di nan den e siguiente articulo.


text:
Cantidad di placa den circulacion a baha
Banco Central
ORANJESTAD (AAN): Banco Central di Aruba (BCA) ta conclui den su Relato Mensual di December 2013 cu e cantidad di placa den circulacion a baha cu Afl. 102.7 miyon te na Afl. 3.293,8 miyon, resultando for di un caida den tanto e activo domestico netto como den e reserva di divisa netto (excluyendo diferencianan den revaluacion di oro y reservanan internacional) di, respectivamente, Afl. 56,0 miyon y Afl. 46,7 miyon.
E bahada den e componente domestico di e cantidad di placa den circulacion a resulta for di un reduction di Afl. 71,4 miyon den credito domestico, cual a wordo parcialmente mitiga pa un subida di Afl. 15,4 miyon den transaccionnan no relata na credito.
Credito domestico a baha principalmente door di un bahada di Afl. 73,2 miyon den e debe netto di e sector publico na e sector bancario, atribui principalmente na un subida di Afl. 55,2 miyon den e depositonan di gobierno.
Credito na e sector priva a expande cu Afl. 1,8 miyon, causa pa subidanan den hipoteca pa vivienda y credito na consumidor di, respectivamente, Afl. 3,0 miyon (+0,3 porciento) y Afl. 1,2 miyon (+0,2 porciento), cual a wordo parcialmente mitiga door di un bahada di Afl. 2,1 miyon (-0,2 porciento) relata na credito na empresa. E subida den e transaccionnan no relata na credito a wordo causa principalmente pa transaccionnan di clearing.
E caida di Afl. 46,7 miyon den e reserva di divisa ta primordialmente debi na pagonan pa importacion di mercancía, interes y dividendo, y transferencia pa cuentanan propio den exterior door di companianan residente, cual a wordo pa gran parti mitiga pa entrada genera for di turismo
E indice di prijs di consumo (CPI) di December 2013 a registra un subida di 0,1 porciento compara cu e mesun luna di 2012. E contribuyentenan principal na e subida aki ta recreacion y cultura, restaurant y hotel, bebida y producto nan di tabaco y articulonan pa vivienda.
Excluyendo e componentenan di cuminda y energia (cual parcialmente ta afecta e componentenan di vivienda y transporte), inflacion a crese cu 0,2 porciento, compara cu December 2012.
E promedio anual di e tasa di inflacion tabata -2,4 porciento na December 2013 compara cu e aña anterior. Excluyendo e componentenan di cuminda y energia, inflacion a crese cu 0,2 porciento.
Na December 2013, e cantidad di turista a registra 100.290 bishitante, esta 11,3 porciento (+10.219 bishitante) mas cu December 2012. E subida aki ta debi principalmente na un crecemento den e cantidad di turistanan for di Latino America, Norte America y Europa di, respectivamente, 9.435 (+33,0 porciento) , 619 (+1,2 porciento) y 365 (+5,5 prociento) bishitante.
E crecemento den e mercado Latino Americano ta atribui primordialmente na un aumento den bishitante di Venezuela (+7.601 bishitante of +34,2 porciento). E expansion den e mercado Norte Americano a resulta for di un subida den bishitante di Merca (+1.433 bishitante of +3,2 porciento), cual a ser parcialmente mitiga pa un bahada den e cantidad di bishitante di Canada (-814 bishitante of -12,2 porciento).
E subida leve den e mercado Europeo, a wordo causa principalmente pa subidinan den bishitantenan for di Inglatera (+81 bishitante of +36,3 porciento), Italia (+79 bishitante of +30,7 porciento) y Alemania (+39 bishitante of +14,2 porciento).
E cantidad di turista crucero a baha un poco cu 274 bishitante (-0,3 porciento) na December 2013, compara cu e mesun luna di e aña anterior. E cantidad di barconan a subi di 49 na December 2012 pa 50 na December 2013.
Na December 2013, entrada di gobierno a suma Afl. 124,7 miyon, un subida di Afl. 27,1 miyon compara cu e mesun luna di e aña anterior. E crecemento aki ta debi na un subida den entrada no relata na impuesto di Afl. 24,4 miyon.
E aumento den entrada no relata na impuesto a wordo primordialmente causa pa distribucion di dividendo. Tambe, entrada di impuesto a expande cu Afl. 2,6 miyon, principalmente debi na subidanan den ingreso di impuesto riba entrada (+Afl. 4,2 miyon), riba benta di negoshi (B.B.O.) (+Afl. 1,4 miyon), riba divisa (+Afl. 0,9 miyon), accijns riba tabaco (+Afl. 0,7 miyon), y grondbelasting (+Afl. 0,7 miyon).
E subidanan aki a wordo parcialmente mitiga pa bahadanan den impuest0 riba salario, riba vehiculo di motor y riba di invoerrechten di, respectivamente, Afl. 5,2 miyon, Afl. 1,5 miyon y Afl. 0,8 miyon.


text:
Boticanan Mediq oficialmente introduci
ORANJESTAD (AAN): Ayera tardi a tuma luga e introducion oficial di Boticanan Mediq riba nos isla. Pa e ocasion special aki a tene un recepcion na Botica Central na Sta. Cruz na unda tabata presente un cantidad grandi di invitado y dignatarionan.
E ultimo lunanan tur e 6 boticanan Visser riba Aruba a conoce un renobacion y un cambio di look. Famia Visser a dedica e comienso nobo aki na e vision di fundador di e compania Sr. Jan Visser y na e perseverancia di su esposa Sra. Selva Visser Lampe. Hopi pabien!


text:
Protestantismo
Protestantismo ta un di e tres divishonan grandi den Kristianismo. E ta un movemento ku a kuminsa na parti nort di Oropa den e siglo 16 komo un reakshon kontra e doktrinanan i praktikanan di e Misa Katoliko Romano. E doktrinanan di e varios denominashonan anto no-denominashonan Protestant ta varia, pero kasi tur su doktrinnan ta unanimamente justifiká e grasia dor di fé anto no dor di akshonan, konosi komo Sola Fide, e pastoridat di tur keredonan, anto e beibel komo e ultima autoridat den fé i orden, konosí komo Sola Scriptura, ku ta latino pa 'dur di skriptura so'.


text:
Cumpleaños Diamars 09 December 2014
Awe nos ta di fiesta pasobra e prins di cas a haci 4 aña.
DIONDRICK ZAANDAM
ta haya hopi sunchi di su mami Naisa, papi Emelric, di su ruman Vashty, omanan, dos tantienan, specialmente di su primo Dwayne, tambe di su nana Zulma, tur e jufrouwnan di Angel Speelschool, tur su amigonan
ta desea Diondrick tur cos bon awor cu e ta cuminza bay kleuterschool.
Awe ta di fiesta nos
mama stima di rotterdamzuid
Carie Growell
Nos kier a desea mama
hopi aña mas di bida
y cu Dios sigi bendiciona mama
Rikamente cu salud felisidad amor di
parti isa pabien mama.
Nos ta canta hiep hiep hoera awe pa nos mama lief y bunita Carie Growell.
E ta haya pabien di full su famia na aruba y na hulanda Pabien mama di yvonne y tico y famia y tambe di sharine y karim Y famia,y di su dushi lugar di chill cafe de nieuw pijp .
Nos kier a bisa mama Pabien y hopi anja mas kus kus


text:
Tres beyeza di Aruba a logra monton di titulo na Punta Cana
ORANJESTAD (AAN): Un fabuloso recepcion ta loke tres mucha muher bunita a ricibi den VIP Room di Aeropuerto Internacional Reina Beatrix, ora cu nan a yega nan isla bek for di Republica Dominicana.
Nan a participa na e certamen di “Beauty World” na Punta Cana, Republica Dominicana.
Lieshandra Farro a gana titulo Beauty World 2012. Tambe Little Miss Sirenis 2012, Miss Elegancia, y Miss Trahe Nacional.
Tychessa Melo a gana Little Beauty of the World, tambe Miss Amistad, y Trahe Nacional.
Josie Maduro a gana titulo di Miss Turismo Belleza Mundial 2012, Miss Elegancia, Miss Fotogenica, Trahe Nacional, Mihor Curpa, y Talent Show.


text:
Ora di crea Rijksoverheid.nl nos ta dedica hopi atencion na accesibilidad, calidad di creacion y e facilidad pa localis’e. Nos aspiracion ta pa ofrece tur informacion di tal forma, cu tur hende por uza y tira un bista den nan.
A crea e website segun e Modelo di Calidad Norma di Web (Kwaliteitsmodel Webrichtlijnen). E normanan aki ta basa riba combenionan internacional reconoci tocante accesibilidad, durabilidad, intercambio y localisacion di e websitenan.
Creacion di websitenan segun e Modelo di Calidad Norma di Web ta ofrece e siguiente bentahanan:
- Accesibel den forma miho y duradero pa hende y mashinnan di buskeda.
- Wesite mas lihe.
- Prepara pa futuro (entre otro: aplicacionnan mobil).
- Restitucion mas halto riba Inversion.
- Miho trabou di dunamento di encargo.
- Manehamento di risico administrativo.


text:
January 12, 2015 / Front Page
Lokal
...Segun minister Etienne van der Horst...
Kaso ta kontinuá den Korte superior aki na Kòrsou:
CTEX TA KONFIA DEN BENDEDONAN KU KUAL E TIN RELASHON ESTRECHO
Aruba
Rene Herde’
Proyecto Resona lo duna tributo special na nos herencia cultural cu lo wordo presenta y cu por keda tambe pa futuro generacionnan
Den e Bembe
...Kòrsou tin hóbennan positivo... ALEANDRO VICTOR I JEFDANEY MANUELA TA NOS REI I REINA TINER 2015 ...Tremendo Elekshon Rei i Reina Tiner ...
...Tremendo públiko den WTC...
© 2013-15 Extra - Notisia di Korsou


text:
Aeropuerto Frankfurt am Main
Aeropuerto Frankfurt am Main (kódigo IATA: FRA, kódigo OACI: EDDF), situá na e parti wèst di Frankfurt, ta e aeropuerto mas grandi di Alemania. Ku un kantidat di alrededor di 56 mion pasahero pa aña, ta hasi Aeropuerto Frankfurt un di e aeropuertonan mas drùk di mundu. Frankfurt konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto London Heathrow na London, Reino Uni, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda. Aeropuerto ta e base di Lufthansa kual ta hasié e hub di aviashon Oropeo mas grandi pa e aliansa aeréo Star Alliance.


text:
Un biaha mas 100% a slaag pa Cambridge examen na Schakel College
ORANJESTAD (AAN): E aña aki, 24 alumnonan di Schakel College a participa na e examen di abalidad di idioma Ingles (Engelse taalvaardigheid) di universidad di Cambridge, y tur 24 a slaag.
E school ta particularmente orguyoso riba e 6 studiante cu a yega nivel di CAE certificate: e nivel aki ta toets si e alumno ta yega na nivel di Ingles cu ta necesario pa nivel di universidad y profesional.
E examen Cambridge, pa e nivel cu e ta rekeri, pa e studiantenan ta añadi na e diploma di mavo, havo of vwo.
No solamente na Aruba, pero tambe na e diferente school pa mbo y hbo y na universidad, Ingles ta birando mas importante. E cursonan ta mas y mas na Ingles y scipties, werkstuk mester ta na Ingles.
Mescos ta conta pa presentacionan. Un nivel mas halto di Ingles ta contibui na e exito di e studiante.
Schakel College ta duna Ingles mas atencion ya for di prome aña.
Pa e Cambridge Exam, ta universidad di Cambridge y e Britisch Council mes ta corigi y balora e certificadonan: a bin dos examinador di e EF Language School for di Miami pa haci esaki


text:
TOPICO PRINCIPAL | DI KICO HESUS TA SALBA NOS?
Dicon Nos Mester di Salbacion?
“Hende cu a nace di muher ta biba poco dia y ta yen di problema. Manera un flor e ta habri y ta marchita. Manera un sombra e ta huy bay y no ta permanece.”—Job 14:1, 2.
For di hopi tempo pasa hende ta soña con dushi lo ta pa keda jong y saludabel pa semper. Pero lamentablemente, nos tur ta muri. Pues, e palabranan cu Job a bisa mas cu tres mil aña pasa, cita ariba, ainda ta berdad awe.
Tur hende kier biba pa semper. Bijbel ta bisa cu Dios a pone tanto e deseo pa biba pa semper como e deseo di compronde kico esaki ta nifica den nos curason. (Eclesiastes 3:11) Awor, pensa un rato; lo ta logico pa un Dios di amor pone den hende un deseo cu no por bira realidad? Si bo contesta ta “no”, bo tin rason. E Palabra di Dios ta yama morto nos enemigo y ta priminti cu Dios lo “caba cu ne.”—1 Corintionan 15:26.
Sin duda, tur hende ta di acuerdo cu morto ta un enemigo. Ningun hende cu sano huicio ta desea di muri. Ora nos mira peliger nos ta haci nos maximo esfuerso pa huy p’e. Y ora nos bira malo, nos ta busca tur manera pa bira bon. Nos ta haci tur loke ta na nos alcance pa evita cualkier cos cu por causa nos morto.
Di berdad nos tin motibo pa kere cu Dios lo caba cu e enemigo aki? Claro cu si. E Creador, Jehova Dios, no a crea hende pa biba djis un par di aña y despues muri. Morto no tabata parti di Dios su proposito original. Su intencion tabata pa hende biba pa semper riba Tera, y e lo cumpli cu tur loke el a priminti.— Isaias 55:11.
Con Dios lo caba cu morto? A traves di historia hende a dedica hopi tempo y energia na purba elimina morto, pero sin resultado. Te awe hende ta sigui busca un solucion pa e problema ey. Cientificonan a traha vacuna y remedi pa tene algun maleza bou di control. Nan a hasta investiga e genetica di sernan bibo. Awendia na hopi luga, compara cu un 100 aña pasa, hende ta biba mas largo. Pero a pesar di tur nan esfuerso, nan no a logra caba cu morto. Ta manera Bijbel ta bisa: “Tur ta bolbe na stof.”—Eclesiastes 3:20.
E bon noticia ta cu nos no tin nodi warda riba inteligencia humano pa elimina morto. Jehova ya caba a percura un medio pa libra nos di morto. E persona cu el a scoge pa haci esey ta Hesucristo.


text:
Wikipedia:Pólisa di Privasidat
Nota: Ta di lamenta cu ainda no tin un "Wikimedia Meta-Wiki" na Papiamento i/òf papiamentu. Tin proseso mashá largu mes unda nos ke yega. Bo por kopera dor di tradusi un artikulo for di un otro idioma pa e Wikipedia na Papiamento òf papiamentu.
E vershon orginal i ofishal bo ta hañ'é na Privacy policy, ku ta na Ingles.
Kontenido
Resumen[editá | edit source]
"juli 2006"
Si bo ta lesa e wèbpagina di Wikimediaproject malu no lo kompilá informashon fo'i bo loke ta uzabel den e serverlogs di site. Si bo ta kontribui proyekto na Wikimeda kada palabra bo tìk ta sali publikamente. Si bo ta skirbi algo bo ta tuma ful reponsabilidat p'é. Esaki ta inkluí artikulo, página di diskushon y página di uzadó. Algún eksepeshon ta wordo skirbí aki riba.
Publikashon riba Wikipedia i data publiko[editá | edit source]
"juli 2006"
E manera di buska informashon riba site no ta revala bo identidat (mira: Privelogs)
Si bo ta kambia artikulo/proyekto òf kualke kos riba Wikipedia, ta trata di un akto públiko i mesora bo ta wordo notifiká komo e outor ku a hasi e kambiamento.
Identifikashon di outor[editá | edit source]
Sí bo publika un articulo riba Wikipedia bo por log in komo outor of no.
- Si bo ta log in bo nomber di uzadó ta wordo notifika den kambio. Esaki por ta bo nomber mes of bo por scohe un seudonimo (p.e Ana-Maria Luisina Trump pa AMLT) pa publika bo artikulo, e por ta kualke nòmber ku bo scohe pa traha un kuenta.
- Si bo no ta log in e or'ei bo adrès di nètwèrk-IP ta wordo notifiká. Esaki ta un serie di kuater number ku ta indentifika bo adrès di intèrnèt ku ta konektá ku Wiki. Dependiendo di e konekshon, e number aki por baha di bo Internet Service Provider (ISP), na bo skol, kas, trabou òf otro luga. Ta posibel cu e fuente di e IP-adrès den e kombinashon di informashon cu ta implisitá of eksplisitÁ ora di editmento di artikulo ku ta hasi posibel p'é hende indentifika bo. Por ehempel, si bo ta uza intèrnèt di bo trabou, e or'ei por ta un di bo koleganan lo haña sa bo IP-adrès i bo kontribushonan.
Cookies[editá | edit source]
Bo software ta buska un cookie (PHPSESSID) den e seshon temporal den bo PC ora bo ta bishita un site. Bo no meste asepta e cookie aki i e cookie ta wordo hegum ora bo sera bo browser. Ora bo ta log in bo tin cu asepta e cookienan, paso esei ta warda bo nòmber di uzadó. E cookie aki lo kaduka despues di 30 día. Bo màg di kita e cookienan aki, pero bo nòmber di uzadó no lo wordo determiná. Sí bo inskirbí riba Wikipedia pa prome bes, bo tin ku kita e cache di bo PC pa otro biaha ku bo bishita e pas cu bo nòmber di uzadó. Trahando riba komputer cu varios hende riba Wikipedia ku kada nòmber di uzadó ta hasi bo cache bashi ora di publica artikulo. Tene kuenta ku esaki ora di hasie- e ta diferensha pa kada browser.


text:
Awe ta wordo celebra rond mundo e Dia Internacional di Riñon
Lema 2015: “Salud renal pa un y tur”
ORANJESTAD (AAN) – E Dia Internacional di Riñon ta wordo celebra rond mundo, tur aña, riba e di dos Diahuebs di e luna di Maart.
Pesey e ta wordo celebra awe, Diahuebs 12 di Maart. E dia aki tin e meta di concientiza tur poblacion riba e importancia cu e cuido di salud renal tin.
E diferente instancianan cu ta specializa riba cuido, prevencion y tratamento di nier na esnan cu tin problema renal manera e Asociacionnan Medico, Asociacion di Nefrologo, etc., mescos cu e Ministerionan di Salud semper ta formula recomendacionnan riba e control di e factornan di riesgo manera: humamento di cigaria, colesterol halto, presion arterial halto y diabetes (e dosnan aki factornan crucial di riesgo, si no tin control).
E poblacionnan ta wordo aconseha riba e consumo hopi abao (of no consumo) di salo (sodio) den e dieta diario, un nutricion basa riba consumo di berdura y fruta varia, limita e comemento di carni cora y blanco pa faborece e proteccion di e riñonnan, y mehoracion di e calidad di bida.
Otro recomendacion ta haci un actividad fisico tur dia di alomenos 30 minuut consecutivo, controla e presion arterial, y evita tabaco.
Muy particularmente e personanan cu ta sufri di diabetes y presion halto mester controla cerca nan docter regularmente, y esnan cu tin tendencia (sea pa motibo genetico, sobrepeso, obesidad) ta wordo alerta pa nan realiza controlnan na tempo pa un diagnostico hopi tempran.
Un diagnostico tempran y e tratamento adecua, ta preveni e avance di e malesa y su complicacionnan asocia, entre otro malesa di curazon.
Ta hopi importante pa e pacient asumi un rol activo den e control y duna siguimento na su malesa.
No menos importante ta promove habitonan saludable y bon nutricion cerca e mucha y hobennan manera baha e consumo di salo, tin un dieta balansa cu ta inclui fruta y berdura, haci deporte, cana, landa, etc., y cana leu for di humamento di cigaria y consumo di alcohol.
E malesa renal cronico ta e alteracion di e funcionamento normal di e niernan pa mas cu tres luna largo y e perdemento di e funcionnan aki. Segun cifranan internacional mas di 17 porciento di e poblacion mundial di 20 aña di edad padilanti, ta sufri di deterioro di e funcion renal. Cu un bon concientizacion y educacion pa e pueblonan, e tendencia aki por bira reversible.


text:
Rapport di IMF ta un impulso pa Aruba
Economista Prof.dr. Willem Vermeend:
ORANJESTAD (AAN): Conseho di ministronan, lidera pa Prome Minister Mike Eman, a keda contento di scucha con expertonan di afo ta comenta den forma positivo riba e reciente rapport emiti door di Fondo Monetario Internacional (IMF), despues di nan bishita di dos siman na Aruba.
Den Algemeen Dagblad a keda publica un declaracion di e economista Willem Vermeend, kende a considera e contenido di dicho rapport un impulso pa Gobierno di Aruba.
E ta cuminsa pa bisa cu e ta un bunita rapport pa Gobierno di Aruba y cual ta destila confianza. E cifranan di crecemento, e ta bisa, ta bon y IMF ta mira perspectivanan pa e isla, entre otro den energia duradero. Ademas di ta un economista, Willem Vermeend ta un ex Minister, kende ta bon conoci cu e parti Caribense di Reino Hulandes.
Tambe a hala atencion di Vermeend cu tin un diferencia grandi den tono entre e conclusionnan di IMF y con Gobierno di Den Haag ta huzga e maneho di e Gabinete di Mike Eman. “Esaki por worde splica. IMF ta concentra mas riba e desaroyonan economico internacional y Hulanda ta mira mas bien cifra y pesey ta mas estricto pa loke ta e deficit presupuestario y e debe di pais Aruba.” Vermeend den su declaracion ta bisa cu e por compronde cu e rapport di IMF a worde ricibi cu alegria na Aruba.
“E ta un rapport cu bo por haci algo cune. E parti fuerte di IMF ta cu e ta haci comparacionnan cu otro paisnan y tambe ta haci un pronostico. E analisis fuerte/debil di IMF semper ta bon hinca den otro y den e caso aki di Aruba, por saca bentaha di dje. Ami lo bisa: ehecuta tur cos di biaha.” Vermeend ta papia di un bunita “rapportcijfer”, aunke cu no ta motibo si pa sinta relaha. “IMF ta mustra riba e gran dependencia di turismo. E lo no bay sosode a termino corto, pero a lo largo tanto Aruba como Corsou lo bay sinti e consecuencianan di e renacemento di Cuba como destinacion turistico. Pesey mi ta totalmente di acuerdo cu IMF cu mester inverti den diversificacion di economia.”
Pa esaki, Vermeend den su declaracion den AD, ta mira hopi posibilidad. “Esnan cu a traha e rapport a indica cu tin bon oportunidadnan riba tereno di desaroyo di energia duradero, un direccion cu Aruba a tuma caba. Por pensa tambe riba construccion di parkenan solar. Rond di esaki ta surgi comercialisacion cu por brinda cuponan di trabao.” IMF ta bin cu un punto di preocupacion tambe den su rapport: un posibel necesidad creciente pa trahadonan di exterior.
“Pesey no por keda solamente na diversificacion di economia. Mi conseho na Aruba lo ta pa rapidamente cuminsa na renoba enseñansa. E universidad mester cuminsa educa personanan pa loke mi ta yama Economia 4.0 den cual e combinacion di digitalisacion y tecnologianan nobo ta determinante.” Enseñansa mester concentra riba esaki, y no warda, cuminsa di biaha.
Vermeend, kende alavez tin hopi conocemento fiscal (el a conseha Minister di Finanza Angel Bermudez den modernisacion di e Departamento di Belasting), ta boga tambe pa introduci stimulacion fiscal cual lo ta atractivo specialmente pa empresarionan hoben y innovativo bin establece nan mes na Aruba. “Haci di Aruba un centro di “smart industry”.
Pa finalisa, Vermeend ta bisa: “IMF ta confirma cu Gabinete Eman ta riba e bon caminda. Tin reformanan profundo ehecuta y e economia ta desaroya den forma sano. Pero, y esaki Prome Minister Eman tambe ta haya, ainda tin hopi trabao pa haci. Laga e rapport ta un fuente di inspiracion pa brinda algo extra, segun Vermeend.


text:
Gramatica di Papiamento
E hecho cu estudio di gramatica tabata inclui e lenga papia y e lenga skirbi tabatin como consecuencia cu cualkier manual di gramatica tabata trata tur aspecto di idioma: frase, palabra y zonido, esta, cu idioma ta zonido, cu zonido hunto por forma palabra y cu palabra hunto por forma frase, y tur esaki a base di un normatividad, esta mustrando riba e uzo corecto di e lenga tanto papia como skirbi y, hopi biaha, no directamente riba loke lenga ta.
Kontenido
Articulo[editá | edit source]
E ta un palabra cu ta bini prome cu sustantivo. Tin dos sorto di articulo, articulo defini y articulo indefni. E no tin genero manera otro idioma, por ehempel Spaño tin tres articulo (el perro/ la foto, la comida/ la casa, lo bueno/ lo contario etc). Ingles tambe ta un di e idiomanan cu no tin genero (the, a, an).
Papiamento tin dos articulo so, e y un. Articulo defini: e, ta uz'e mas pa pluralisacion, ehempel: e cachonan, e baisnan, e scolnan.
Articulo indefini no ta determina un sustantivo tampoco na un sustantivo specifico.
- Un mucha fastioso
Otro idioma (por ehempel Ruso y Hapones) no tin articulo mes. Ora un papiado di Papiamento of Ingles splica nan kico ta articulo ta masha dificil pa nan compronde. Papiadonan di Papiamento ta uz'e automaticamente.
Tin biaha no ta nodi uza "e", por ehempel ora nos papia algo en general:
'E cacho no ta morde' (kemen: cacho cu abo ta pensando). Cacho cu ta blaf no ta haci nada (kemen: cacho cu ta blaf en general).
Sustantivo[editá | edit source]
Sustantivo ta indica hende, bestia, mata, cos, material y concepto. E ta bin di Latin substantivum cu kemen, nomber. Nan ta variabel den genero y number, aunke den idioma Chines e sustantivonan ta invariante. Tur idioma rondo mundo tin sustantivo, pero nan no ta uz'e na e mesun manera. Den otro idioma e no ta cambia pa singular of plural.
Papiamento tin tres sustantivo:
- sustantivo abstracto
- sustantivo concreto
- sustantivo generico
Sustantivo abstracto kemen bo no por indica pa medio di sentimento, dus no ta posibel pa hole, mishi, scucha, mira: guera, amor, lealtad, beyesa, odio etc.
Ehempel: Amor ta algo bunita=> e ta un concepto
Sustantivo concreto kemen cu e por percibi pa medio di sentimento, dus bo por mir'e y mishie: boter, muraya, tera, stoel, auto, hende.
- nomber di obheto : El a dal e cu linaal.
- nomber di colectivo: E Conseho di Alumno a bay come awe nochi.
- nomber di materia : Prijs di awa y coriente a subi.
Sustantivo generico kemen e ta referi na e sorto di generico. E por bin den diferente nificacion.
Ehempel: Huan ta un dokter.
Adhetivo[editá | edit source]
E ta bisa algo di e sustantivo. E ta bini di Latin cu kemen adjectīvus, "cu ta agrega". E palabra cu ta duna mas informacion over di e sustantivo cu ta acompañ'e.
Casi semper bo ta skirbi band'i e sustantivo. Ehempel: E homber halto. => "halto" ta bisa algo di e sustantivo.
Ta skirbi e adhetivo segun e genero y e cantidad di sustantivo.
Ehempel:
- a. E cabey largo
- b. E muhe bunita
- c. E casnan bunita
Adverbio[editá | edit source]
Adverbio ta un palabra cu ta bisa algo di verbo, adhetivo, numeral, otro adverbio of di un frase completo. Adverbio tipicamente ta contesta e preguntanan manera: con?, na ki manera? ki dia? na unda? y di kico ta extende?.
- Adverbio -mente: principalmente cu ta caba cu -mente (casualmente)
- Adverbio di lugar: aki, aya, ey, esey, cerca, dilanti, patras, abou.
- Adverbio di tempo: awe, ayera, pronto, semper, djey, prome, awo, nunca.
- Adverbio di modo: bon, malo, pio, solamente, poco poco, apenas, lihe.
- Adverbio di cantidad: mucho, poco, nada, algo, basta, hopi, mas.
- Adverbio di afirmacion: si, tambe, claro, polaga, di mes, ma ta claro, sigur.
- Adverbio di negacion: no, hamas, tampoco, ningun, ni sikiera, ni, nodo
- Adverbio di duda: podise, talbes, por ta, kisas, dado momento, acaso.
Numeral[editá | edit source]
Numeral ta indica un cantidad exacto of no exacto.
- Cardinal: un, dos, tres, cuater, cinco, seis etc.
- Ordinal: di prome, di dos, di tres, di cuater, di cinco, di seis etc.
- Fraccion: 2/5 dos di cinco parti, 2 2/3 dos y dos di tres parti, 1/2 mita,mey
Pronomber[editá | edit source]
E pronomber ta defini en general, como e categoria gramatical cu por duna e posicion di e sustantivo.
Pronomber Personal
- Singular => mi, bo, e
- Plural => nos, boso, nan
Pronomber Posesivo
- Singular => mi, bo, su
- Plural => nos, boso, nan
Nota: "El a balia cu Ana". Aki nos por mira cu 'el' a haya un cambio di palabra, cu ta surgi door di custumber di papiamento y cu ta pa facilita pronuncacion, dus el ta pronomber.
Pronomber Enfatisacion
E kiermen duna enfasis/ extra atencion.
- Singular => ami, abo, -
- Plural => anos, aboso/ abosonan/bosonan, anan.
Ehempel: "Ami si tawatin un hamber" (ta duna exageracion).
Preposicion[editá | edit source]
Preposicion ta manera: cu, den, di, riba, pa, banda di, tras di, trancurso di etc.
Tin tres sorto di preposicion:
- preposicion simpel
- preposicion componi
- expresion preposicional
Preposicion simpel => cerca, contra, cu, den, entre, na, pa, riba, te.
Preposicion componi => dilanti di, bou di, cerca di, dilanti di, door di.
Expresion preposicional => a causa di, a peticion di, cu cooperacion di, cortesia di.
Nota: como= no ta un preposicion. E palabra ta uni dos frase hunto. E ta un palabra di conhuncion.
Ehempel: 'Awe mi ta laat, como cu mi mester a desvia di mi auto'.
Gerundio[editá | edit source]
E ta bini di Latin Gerundam cu kemen "pa hiba". Gerundio ta un conhugacion di verbo, cu ta duna un accion, ma e no ta defini tempo, modo, number ni hende.
Verbo cu ta caba cu a, e, i ta haya formacion di gerundio, ehempel:
- caba - cabando
- crece - creciendo
- bini - biniendo
Ora tin un vocal dilanti di -iendo e ta bira -yendo, ehempel:
contrui - contruyendo contribui - contribuyendo
Verbo monosilabico of verbo cu ta caba cu 'u' no ta haya gerundio, ehempel:
- wak -
wakiendo
- pupu -
pupiendo
- scop -
scopiendo
- verf -
verfiendo
- bedey -
bedeyendo
- dal -
daliendo
- snoei -
snoeiendo
Pa e grupo di verbo aki nos por uza "bezig + ta + verbo" pa expresa cu e accion ta tumando lugar. Ehempel:
- E ta bezig ta wak television.
- E ta bezig ta zorg pa su ruman.
- E ta bezig ta verf e cas.
Of simplemente, nos por bisa:
- E ta wak television.
- E ta zorg pa su ruman.
- E ta verf e cas.
Plural[editá | edit source]
- Plural ta expresa un cantidad di mas cu un (1).
- E palabra ta haya forma plural "nan"
E ta haya "nan" ora tin 'e' (articulo defini) y mi, bo, su, nos, boso, nan (pronomber posesivo) para dilanti e palabra.
Ehempel:
- Ana a cumpra e awacatinan.
- Buchi a verf mi bentanan.
E palabra ta haya "nan" ora tin un pronomber demonstrativo.
- e...aki
- e...aya
- e...ey
Ehempel:
- E blasnan aki ta kibra.
- E copinan ey ta bon.
- E matanan aya ta bunita.
Ora cu un palabra no ta specifica, e no ta haya "nan".
- Amanta ta bende pastechi.
- Carchi ta obtenibel na supermarket.
Ora cu e sustantivo tin un palabra cu ta indica numeral indefini su dilanti, e no ta haya e forma plural "nan".
- Hopi studiante a bay Hulanda.
- E cuashi a perde algun cabey.
- E saco ta yen di kiniki.
Ta uza forma plural "nan" ora ta trata di un grupo specifico. Ehempel:
- Dama- y cabayeronan mi kier yama boso tur bonbini.
- Muchanan, boso pasa akibanda.
Nota: Na Papiamento nos no ta pluralisa cu -s (un di e excepcionnan: mil - miles, miyones, centenares)


text:
Hino das Antilhas Holandesas
Hinos de Países
Sinku prenda den laman, e islanan di nos,
dòrnando e korona di un aliansa ideal.
Ounke hende i kultura tur koló nan tin, nos mes a
forma un famia den tur libertad.
Pesei nos tur ta alsa bos ku amor i den union
Antia Neerlandes, bunitesa sin igual.
Ku orguyo mi ta defendé mi patria tan stimá.
Antia Neerlandes, p'abo tur mi lealtat.
Pa semper lo mi keda fiel, pais bendishoná
Un shelu semper kla, laman ta invitá, e islanan ta
wowo dje kadena di unidat Idiomanan distinto, papiá
Ku komprenshon, mes ternura: "Sweet antilles"
"Dushi Antia ta".
Ser parti di nos tera, ta orguyo sin midí
Antia Neerlandes stimá, ku tur sinseridat,
Pues nos ta rearfimá ku amor i dignidat,
ku, dios dilanti, nos ta sirbi huntu nos pais.
Añadido por Filipe


text:
SI NO POR TUMA PASONAN CU POR YEGA HASTA REVOCA PERMISO DI ATERIZAHE NA ARUBA
ORANJESTAD,- Minister Otmar Oduber a reuni diamars atardi cu ATA, ANSA, Departamento di Aviacion Civil y AAA mirando cu cada un di e institutonan aki ta keda confronta problemanan pa loke ta trata aerolineanan cu ta bula pa Venezuela (tanto aerolineanan Venezolano como local y otronan cu ta transporta pasaheronan for di Venezuela) pa cobra e PFC (Aeropuerto), TPL (ATA) of e entrada cu mester wo
Abono 'online' ta nesesario


text:
January 22, 2015 / Lokal
...Di akuerdo ku Sr. Luc Steenhorst di Usona...
...Na momentu ku e hospital nobo ta kla....
Elmer Wilsoe ta disputa vershon ku Ulanda ta rechasá e órgano
Hopi dalmentu na e sitio aki:
...Di akuerdo ku su presidente, Sr. Andre Casimiri... GREENTOWN KE FORMA PARTI DI TIM MULTIDISIPLINARIO ISLA ...Tin plan ku por kuminsá ehekutá e aña aki...
...di akuerdo ku Hensley Koeiman...
...parlamentario Omayra Leeflang ta kere ku...
Eks kasá no por a dominá su mes mas:
Relashoná ku atrako riba tereno ‘Kurá’:
Fiskal mester di mas tempu pa kaba investigá un ke otro:
...parlamentario Melvin Cijntje ta puntra...
© 2013-15 Extra - Notisia di Korsou


text:
Cayenne
Cayenne of Caiena ta e kapital di Guiana Franses, un region ultramar i un departamentu di Fransia situa den Sur Amerika. E suidat ta situa na un isla formal na e boka di e riu Cayenne na e kosta Atlantiko. E suidat su motto ta "Fert Aurum Industria" ku kemen "trabou ta trase bienerstar"
Na e senso di 2006, tabata tin 100,323 habitante den e area urbano di Cayenne (komó defení pa e INSEE), 50,594 di kua ta biba den e suidat (commune) di Cayenne propio anto e resto den e comunne di Remire-Montjoly. E commune di Matoury (18,032 inhabitante di 1999), kaminda e aeropuerto di Cayenne-Rochambeau ta situa, tambe ta un comunne di Cayenne, pero e no ta inklui den e difinishon ofisial di e area urbano na 1999.


text:
ORANJESTAD(AAN): Durante un entrevista na Hulanda, Prome Minister Mike Eman a splica cu e investigacion cu Hulanda ta bay hasi riba Gobierno anterior su maneho, no ta un persecusion politico. El a bisa cu ora un investigacion asina tuma lugar, mester wak tambe e manera con Ministerio Publico a funciona durante ultimo añanan. Loke ta resalta den esaki ta e imparcialidad di independencia di Ministerio Publico.
A base di conseho cu Gobierno a haya di Departamento Huridico y di Finanzas…
Trahadornan cu ta wordo manda cas no lo wordo perhudica, segun Minister Oduber
ORANJESTAD (AAN): Den matutino DIARIO a sali publicacion riba algun cambio y retiro cu lo cay den e maneho di turismo. Un di nan ta regreso di Glenny Tromp y Charles Oduber trahando den ATA Europa. Tambe retiro di Junior Arends ex parlamentario y Ingela Lacle na e departamento di turismo crusero.
Otmar Oduber Minister di Turismo a indica:
Pa ampliacion y diversificacion di nos mercado turistico!
ORANJESTAD (AAN): Minister di Turismo Otmar Oduber a topa personalmente cu Ank Bijleveld.
Ank Bijleveld Secretario di Estado tin un aprecio grandi pa pais Aruba. Minister di Turismo di Aruba a splica cu e tabata tin un combersacion basta extenso cu Señora Bijleveld y el a papia cu e secretario di estado riba ki direccion nan kier hiba turismo di Aruba.
Minister Oduber ta confirma cu Glenny Tromp y Charles Oduber ta ser manda Aruba bek
ORANJESTAD (AAN): Nombracionnan den gobierno ta hopi limita den e lunanan nos dilanti segun minister Otmar Oduber. E mandatario a confirma cu Glenny Tromp y Charles Oduber ta ser manda Aruba pasobra na Aruba por haci mihor uso di nan. Semper tur hende por busca nan derecho. Ta di lamenta cu e gobierno cu a bay a manipula cu e hendenan aki dunando trabao unda no tin fondo y vacatura habri.
ORANJESTAD (AAN)Ayera mainta comunidad a lanta cu dos caso lamenta. Prome informe a yega na mesa di redaccion mainta trempan cu un miembro di Cuerpo Especial Arubano a fayece na Colombia.Ta trata aki du nun mimbro di Cuerpo Special Arubano,e a haye envolvi den un desgracia serio algun dia pasa altura di Imelda Kleuter School E desgracia tabata asina serio cu e victima Cesar Clay Campos naci riba 29 di jasniuari 1975,a worde transporta cu urgencia pa Horacio Oduber hospital Specialistanan cu atende e victima a haya ta nesesario pa translada Cesar mas rapido posible pa exterior.
Den caso di Cesar el a worde manda pa Colombia tabata tin speranza cu Cesarlo recupera lentemente,pero posiblmente e golpinan cu elo a ricibi lo ta serio y lo tin su consecuencia. ayera a drenta e tirsto informe cu Cesar a fayece.
Pa su famia colega y esnan na corte di husticia lo sinti su falta, no amenciona e fecha cu e curpa di Cesar lo yega Aruba,pa e worde hiba na su ultima lugar di sosego.
ORANJESTAD(AAN)— ATA Europa a prepara un anochi pa asina minister di turismo Otmar Oduber por a clausura su bishita intensivo cu reunionnan na Hulanda. For di momento cu minister Otmar Oduber a yega Hulanda diadomingo el a sali pa Bruselas caminda cu el a reuni cu e promotornan pa e mercado Europeo. Despues di eynan el a bolbe Den Haag caminda un serie di reunion a sigui. Minister Otmar Oduber tabata acompaña pa Mirna Jansen directora di oficina di turismo di Aruba y tambe Gina Lopez kende ta encarga cu e parti di mercadeo pa ATA.
ORANJESTAD (AAN)— Diasabra ultimo Britannia Lifida a bataya fuertemente contra e muchanan di Noord, esta Jong Aruba ariba nan propio tereno na Piedra Plat. For di nos amigo Marcel Carrion nos a haya e siguiente informacionnan con tur e weganan a bai. MiniBaby: Diasabra tabata tin wega entre Britannia y Jong Aruba, e wega a keda empata na 1 gol pa banda y despues cu Britannia y Jong Aruba tawata tin varios atake riba goal pero un bon defensa di ambos team a haci cu e wega a keda empata. Un pabien na MiniBaby di Britannia. Goal di Milan Ackermans(1)
Baby:
Minister di Turismo a reuni cu Minister hulandes encarga cu agricultura, cria y pesca:
Meta ta pa yega na un protocol entre Aruba y Hulanda!
ORANJESTAD (AAN): Minister di Turismo Otmar Oduber tambe tin un agenda basta druk e siman aki cu a pasa. E mandatario tabata tin diferente bishita e dianan aki y a base di esaki a logra acerke pa puntra con tur cos ta bayendo. Segun minister Otmar Oduber e dia tabata uno sumamente positivo. El a habri diahuebs mainta ta reuni cu ATA Europa pa duna informacion riba e forma cu kier diversifica e mercado di turismo Europeo.
ORANJESTAD (AAN)— Luna di november ta e temporada di ASU Olimpiada. Tradicionalmente Bun Bu Itchi / Kendo Aruba ta participa cu hopi entusiasmo. E aña aki no solamente cu su Campeonato Arubano, sino tambe cu trainingnan extra (26 y 30 di november) y un seminario (diasabra 28) y examen pa graduacion den categoria kyu (principiante). Alrededor di 20 kendoka lo participa durante e fin di siman aki. Diasabra 28 lo cuminsa cu mil (1000) suburi (corte cu spada) non-stop. Despues di e warm-up aki e kendoka ta bon prepara pa ehecuta tur sorto di training basico.
Minister Oduber ta kere ta bay tin noticianan sumamente positivo pa pais ArubaORANJESTAD (AAN): Minister Otmar Oduber hunto cu Prome Minister Mike Eman a topa cu presidente di KLM. E intencion di e gobierno nobo ta pa trece KLM back Aruba. A puntra e mandatario pa splica con a bay cu e reunion aki y kico ta e speranza pa haya e pahra blauw back na Aruba. El a bisa cu ora ta papia di un destinacion di calidad y cu tog a base di e fondonan di contingencia cu gobierno a pone na disposicion di ATA a logra unicamente, pasobra e tabata un caida di 2.6 porciento compara cu otro paisnan den region cu a cay cu riba 6 of 7 porciento.
ORANJESTAD (AAN): Trafico insigur a costa bida di un dama hoben riba Diabierna mainta. Esey despues cu un accidente lamentable a keda registra riba caminda di Oranjestad pa San Nicolas, na altura di Pos Chikito un tiki pariba di Oficina di Keuringslokaal di DTI. Un coresponsal di DIARIO cu pa casualidad ta yegando eynan pa baha su casa na e Bus-Stop panort di caminda, a mira tur cos cu a socede. E accidente a socede ora cu un dama coriendo un vehiculo tipo Compact-SUV, esta un Hyundai Tucson color blauw cu number A-40340, aparentemente cu tiki pura pa yega su destino na San Nicolas, saliendo di e rotonde di Pos Chikito direccion pariba, a purba su suerte di pasa un Ready-Mix Truck di ATCo na su banda drechi.


text:
May 24, 2014 / Lokal
Despues di apelá na Korte Superior:
Inisiativa di kònsùl general di China na Kòrsou
LIVING GREEN EXOTIC FURNITURE, GANADO!!
...Navarro: tayernan ta nesesario pa presu resosialisá...
Kumbre ekonómiko lo tuma lugá otro luna
...Keith Carlo: den kadena di kòntròl di EFO-Toest e kos aki a sosodé...
delaster 10 añanan EGRUPOPOBERIEGRUPO RIKUNAN POSISHON A DRECHA en kambio ku e gruponan di entrada medio a entregá
NAPB a informá Mando di Polis riba e fayo
Atenshon pa e mucha mester ta prioridat:
CTB A FORMA PARTI DI VACACIONES CTN EXPO-FERIA 2014
Donashon karitativo di MCB i Blue Bay
...Dia 6, 7 di yüni na La Tentashon...
© 2013-15 Extra - Notisia di Korsou


text:
October 21, 2013 / Front Page
Lokal
Den su konseho riba presupuesto 2014..... RAAD VAN ADVIES TA HAÑA KU MESTER TIN KLARIDAT RIBA MANEHO DI HUSTISIA ...Tambe klaridat riba plannan pa drecha finansa di su NV-nan...
SBTNO A RECHASA 4 KANDIDATO DI PNP PA DIREKTIVA FKP
Pa motibu di kòntròl di droga, eksplosivo i creditcard
Aruba
Cambio di lus riba pista di aterisahe tumando lugar:
Presidente di SADA Sharine Hernandez
Den e Bembe
Disko nobo karakterisá pa diversidat grandi di influensia
Djasabra awor, 26 di òktober na Marriott Hotel ...
© 2013-15 Extra - Notisia di Korsou


text:
EDITORIAL: MESTER PONE UN FIN NA TANTO CRIMINALIDAD
Si nos ta di recupera nos isla for di e mannan di e criminalnan cu no tin dianan di descanso, nos mester apoya e actual Ministro di Husticia den su afan di pone un fin na tanto iregularidad. Opinionnan personal di dje no ta conta; loke si tin balor ta e deseo y determinacion pa conhuntamente nos trece orden back riba nos isla. Ya ta parce caba cu hopi hende a manera custumbra cu e criminalidad cu a lanta cabez na Aruba y ta hibando nos pa un rumbo cu ningun di nos ta desea. Bo no por siña biba cu asalto y atracto comosifuera nan a para bira un parti habitual di bo rutina diario; tampoco bo por declara un tregua cu nan, pasobra haciendo esey bo ta dunando nan un man liber pa sigui actua impunemente.
E autoridadnan cu tin e tarea di combati e criminalidad cu ta preocupando hopi hende na Aruba, mester di e apoyo di esnan cu tin e responsabilidad di castiga e infractornan. Na Aruba, lamentablemente e dos cosnan aki no ta cana pareu. E polis ta haci su trabao, e ta detene e culpable, y cu pruebanan irefutable e criminal ta ser hiba un Corte di Husticia, unda cualke Huez treci for di un pais socialista, ta dicidi, como bon liberal, di dicta un sentencia increiblemente inadecuado. Di un banda e autoridadnan cu tin e tarea di combati criminalidad ta cumpli cu nan trabao, solamente pa mira e criminal subi caya no mucho tempo despues cu un Huez liberal dicta su sentencia di acuerdo cu su precepto ekiboca di “husticia”. Den casonan asina, loke e Huez ta haci en realidad ta crucifica husticia, no cumpli cune!
Ultimamente nos a nota un Ministro di Husticia hopi activo frente e auge di criminalidad riba nos isla. No ta solamente atraco y asalto tin hende preocupa, sino tur e otro aspectonan di ilegalidad cu ta bay di hincamento, tiramento, hortamento di auto, rancamento di tas, robo riba beach, pagamento cu tarhetanan di credito falsifica, usamento di biyechinan di 100 dolar ilegitimo, enfin henter e gama di violacionnan di Ley cu a lanta cabez cu mas insistencia ultimamente riba nos isla. Y no ban culpa stranheronan so di ta e actornan, pasobra tin hendenan local tambe envolvi. Sea cu nan a siña di e hendenan cu a bin di afo, o di programanan violento di television, o simplemente a ser atrai pa e tentacion di placa facil. En realidad cua cu por tabata nan maestro no ta importante awor, sino e hecho cu e criminalidad activo riba nos isla no tin un solo nacionalidad, origen o procedencia.
Si e tribunalnan di husticia aplica Ley manera debe ser, nan por libra nos di e escandalo di mira Hueznan liberal regala amnistia na criminalnan cu KIA ta reclama cu urgencia. E ta e manera mas adecuado pa libra nos cayanan di esnan cu merece e castigo cu nan actonan contra Ley ta provoca, pero cu hopi biaha cualke Huez complaciente ta insisti di ignora.
Lo cierto ta cu criminalidad a yega un punto alarmante y a para bira un preocupacion adicional pa nos Pueblo. E tin mester di e atencion special di Ministro di Husticia y di Cuerpo Policial den su totalidad. Di loke mi por a tende ultimamente di ambos fuente, nan ta decidido di ataca e problema na un manera frontal, y tin e empeño di debolbe Pueblo e trankilidad cu semper tabata un di e caracteristicanan mas atractivo di nos isla. Ban apoya nan te unda cu nos por, sin pone reparo na inclinacionnan politico, manteniendo como unico obhetivo e bienestar general di nos Pueblo y nos isla.


text:
Evelyne Wever Croes ta a mustra cu e ta un probechador politico
Parlamentario Melvin Tromp
ORANJETSAD (AAN): Parlamentario Melvin Tromp por a sigui henter e desaroyo pa locual tabata e reunion cu fraccion di MEP a yama pa e maneho di e ministro di husticia y enseñanza cu defacto a mustra cu den e fraccion di MEP no por papia di politiconan cu ta sali na vanguardia di pueblo pero mas bien ta papia akinan di politiconan cu ta bende nan mes y nan integridad contal cu nan por haya publicacion y ta esakinan ta e politiconan sin voz y cu ta carga manchanan scur ariba nan cabez, segun sr. Tromp.
E ta bisa cu e fraccion di MEP na momento cu e klasnan modular a sali den publicidad mesora a sali ta atacando e mandatario actual Sr. Arthur Dowers pa ta corupto enbista cu aki ta papia di un cifra di 16.8 miyon florin.
E proyecto aki ta significa un proyecto cu lo bay yuda contribui na klasnan mucho mas eficiente y cu lo incorpora tambe tur e necesidadnan pa locual ta e klasnan aki, pues un proyecto completamente cla pa worde huza cu defacto ta nos muchanan lo ta esunan cu lo benificia di dje.
Pero hamber y sed pa poder a mustra exactamente kendenan e pais aki tin pa locual ta representantenan di pueblo ora cu diripiente a tuma nota di e presencia di Señora Evelyne Wever Croes cu a core acerca e director di matutino DIARIO cu tur respet, pero cu mas bien kier a hunga un wega cu su fraccion lo bay duna sosten na e proyecto aki debi cu e persona aki a sinti cu tin un diferencia di opinion entre un miembro di fraccion di AVP y e director di e matutino en cuestion.
El a mustra asina su debilidad como politico pero esaki ta e forma con e hendenan aki ta opera si nos mira su traicion rapido cu su ex coleganan di fraccion pa e por resalta.
Sr Tromp ta mustra cu e fraccion di MEP den e promer ronda di e reunion publico aki no a haci ningun tipo di impresion y tampoco a lanta preguntanan alcaso cu a haci cu e ministro mester a contesta pero a lanta acusacionan fofo mustrando asina e incapacidad di parti di e fraccion di MEP.
Pero e mandatario actual a sa di bari tur e insultonan aki for di mesa y no a secumbi pa e storianan traha riba e tema di corupcion y mas ainda e mandatario actual a mustra cu na ningun momento so e no a actua contra ley pero a haci uzo di e Art. 26 di e ley di comptabilidad y akinan Sra Wever Croes como un hurista riba e tereno fiscal mester por sa mucho mas mihor cu e mandatario no a actua na un manera contra ley.
Sr. Tromp ta sigui bisa cu e acercacion di e lider di partido MEP cerca e director di e matutino ya menciona no a cay den bon tera cerca esnan cerca di MEP cu semper a carga un guera contra di e persona aki muy en particular si nos ta recorda con e honorario lider di partido MEP actual a core un campaña contra e persona aki y su negoshi di corant y ta pesey cu cosnan a cambia na momento cu e fraccion di MEP mester a vota contra di e proyecto cu defacto ta uno cu lo sirbi e interes di nos enseñanza di nos pais cu ta mustra claramente ki tipo di caracter Sra Evelyne Wever Croes tin, un persona sin cuero di cara.


text:
Relato 6: Un Yu Bon i unu Malu
WAK Kain i Abel ei. Nan dos ta hende grandi. Kain a bira kunukero. E ta planta grano i fruta i bèrdura.
Abel a bira wardadó di karné. E gusta kuida lamchi. Nan ta krese bira karné grandi, i p’esei pronto Abel tin un tou grandi di karné pa kuida.
Un dia Kain i Abel a hiba un ofrenda pa Dios. Kain a ofresé kuminda ku el a produsí. Anto Abel a ofresé e mihó karné ku e tabatin. Yehova a keda kontentu ku Abel i su ofrenda. Pero e no a keda kontentu ku Kain ni su ofrenda. Bo sa pakiko?
Esei no ta simplemente pa motibu ku e ofrenda di Abel ta mihó ku esun di Kain, sino pa motibu ku Abel ta bon hende. E ta stima Yehova i su ruman. Pero Kain ta mal hende; e no ta stima su ruman.
P’esei Dios a bisa Kain ku e mester kambia su manera. Pero Kain no a skucha. El a bira masha rabiá pasobra Dios a gusta Abel mas. P’esei Kain a bisa Abel, ‘Ban na e kunuku aya.’ Ora ku nan dos tabata so einan, Kain a dal su ruman Abel. El a dal e asina duru ku el a mat’é. Esei no tabata un kos teribel pa Kain hasi?
Ounke Abel a muri, Dios ta kòrd’é ainda. Abel tabata un bon hende, i Yehova nunka ta lubidá bon hende. P’esei, un dia Yehova Dios lo lanta Abel na bida atrobe. Na e tempu ei Abel lo no tin ku muri nunka mas. E por biba aki riba tera pa semper. Lo ta bon pa siña konosé hende manera Abel, no ta bèrdat?
Pero Dios no ta gusta hende manera Kain. P’esei, despues ku Kain a mata su ruman, Dios a kastig’é dor di mand’é leu for di otro miembro di su famia. Ora Kain a bai biba na otro parti di tera, el a bai ku un ruman muhé di dje, i el a bira su esposa.
Ku tempu Kain ku su esposa a kuminsá haña yu. Mas yu hòmber i yu muhé di Adam ku Eva a kasa, i nan tambe a haña yu. Pronto tabatin hopi hende riba tera. Laga nos siña tokante algun di nan.
Génesis 4:2-26; 1 Juan 3:11, 12; Juan 11:25.
Pregunta
- Ki trabou Kain i Abel a kuminsá hasi ora nan a bira grandi?
- Ki ofrendanan Kain i Abel a hiba pa Yehova?
- Pakiko Yehova a keda kontentu ku e ofrenda di Abel, i pakiko e no a keda kontentu ku esun di Kain?
- Ki sorto di hende Kain tabata, i kon Yehova a purba korigié?
- Kiko Kain a hasi ora e i su ruman tabata nan so den kunuku?
- Splika kiko a sosodé ku Kain despues ku el a mata su ruman.
Preguntanan adishonal
- Lesa Génesis 4:2-26.
Kon Yehova a deskribí e situashon peligroso ku Kain tabata aden? (Gén. 4:7)
Kon Kain a demostrá ki aktitut tabata biba den su kurason? (Gén. 4:9)
Kiko Yehova ta pensa tokante dramamentu di sanger inosente? (Gén. 4:10; Isa. 26:21)
- Lesa 1 Juan 3:11 i 12.
Dikon Kain a rabia asina tantu, i dikon esei ta sirbi komo un spièrtamentu pa nos awe? (Gén. 4:4, 5; Pro. 14:30; 28:22)
Kon Beibel ta mustra ku asta si henter nos famia ta oponé Yehova, tòg nos por mantené integridat? (Sal. 27:10; Mat. 10:21, 22)
- Lesa Juan 11:25.
Ki garantia Yehova ta duna tokante tur hende ku muri pa kousa di hustisia? (Juan 5:24)


text:
February 27, 2013 / Lokal
...SITEK ta yama...
Calmes Presidente ABVO; esaki ta otro medida finansiero LEI NOBO AOV LO PERHUDIKA HOPI HENDE ...Kontentu pasobra e fondo ta haña alivio...
Di akuerdo ku Glenn Sulvaran den Staten....
Pa motibu di disputa riba maneho dje skol... VPCO A KITA KABES DI SKOL ALBERT SCHWEITZER ...Mayornan ta haña ku no ta komuniká ku nan...
...Cees van Nieuwamerongen sekretario CFT: Ta ferwagt kontrakshon ekonómiko di 2.2% i esei ta nifiká ku kompanianan ta bai fayit...
..despues di hasi e adaptashonnan na 2013...
4 HOBEN DETENE PA KIEBRO I LADRONISIA
Ulanda no ta tene kuenta ku e graduado ta gana na florin
...E shofùr a ninga di sigui òrdu polisial...
Segun Omayra Leeflang (PAR)....
Kenneth valks yu di Kòrsou trahadó sosial ku buki…
Cees van Nieuwamerongen
© 2013-15 Extra - Notisia di Korsou


text:
China
China oficialmente e Republika di Pueblo di China Zhōngguó na chines mandarin ta un pais den e kontinente Asia. E kapital di China ta Bejing. China ta e pais mas pobloso na mundi ku mas ku 1.3 bion habitante. Tambe e ta e pais di tres mas grandi pa area geografiko, kubriendo mas ku 9.6 mion kilometer kuadrado.
E pais tin un systema politiko di 1 partido, kual ta e Partido Komunista di China. Ku tin mando over di tur e provensianan, regionan autonomo i munisipalidatnan di China. Tambe e RPC ta prentende kontol over di e Republika di China (Taiwan) i ta mantene e posishon ku e ta e provensia di 23 di e pais. Aunke no a reslove e Guerra Sivil Chines ahinda.
Historia[editá | edit source]
Pa hopi siglo china tabata na kabes di mundu ku su inoveshonan teknologiko manera e invenshin di papel [1] i polvo [2] durante e siglonan 9 i 10 despues di kristu.
Pero despues di e siglo 19 e pais a keda involvi den hopi guerra sivil kousa pa deskontensia pa e emperadornan chines. Nan mando tabata kousa hopi pobresa i hamber den e pais. Despues di e Segundo Guerra mundial e partido kommunista bou di mando di Mao Zedong a establese un systema sosialista autokratiko ku a tene china independiente anto a establese kontol estriko riba hende su bida diario i ku a kousa morto di miones di hende.
Depues di 1978 e susesadornan di Mao a implementa reformashon di e ekonomia, i pa anja 2000 e exportashon a subi kuater biaha mas haltu, pa mayoria di e poblashon bida a mehora anto a bin mas libertad [3]


text:
WILLEMSTAD - Diskushon riba i aseptahon di homoseksualidat na Kòrsou, ainda no ta loke ku e mester ta. Esaki ta loke ku produktor dje obra 'Schijn' ta konkluí, despues dje tres presentashonnan den sala kompletamente yen na Teatro Luna Blou.
Den un solo presentashon, Fahd Larhzaoui, yu di mayornan marokano ta repasa su bida na Hulanda. Fahd ta fingi ku e ta un hetero, pa simpatia di hendenan ku ta rondone. Jarrod Francisco ta direktor di Likeminds na Hulanda i produktor di 'Schijn'.
DEN HAAG ‚Äď Un komishon ta investig√° si e direktiva nobo di Scholengemeenschap Bonaire (SGB) ta kapas di trese e kalidat na un nivel akseptabel lih√©. Sino mester interven√≠ atrobe. Asina sekretario di estado Dekker a bisa djaweps den Tweede Kamer.
E komishon lo laga minister Jet Bussemaker i Dekker sa pronto si e direktiva por maneh√° e tarea. Sino e miembronan di direktiva mester duna nan lug√° na un direktiva interino.
DEN HAAG ‚Äď Representantenan di tur gobi√®rnu den reino ta di akuerdo: hende homoseksual lo mester ha√Īa derecho igual na Aruba, K√≤rsou i Sint Maarten. E minister hulandes Jet Bussemaker (Emansipashon) i e ministernan plenipotensiario di K√≤rsou i Sint Maarten djarason na Den Haag a risib√≠ un pakete di deseo di protekshon di esnan ku ta atend√© interes di derechonan di hende homoseksual.
Gobi√®rnu di K√≤rsou tambe ta pro ‚Äėderecho igual pa tur hende‚Äô, asina minister plenipotensiario Marvelyne Wiels ta sigur√°. Su partido Pueblo Soberano (PS) no opstante e resistensia di nan partidario i parlamentario Winifred Raveneau, ta simpatisad√≥ pa duna hende LHBT (Lesbian, Gay, Bisexual, Transgender) derecho igual.
WILLEMSTAD - Marshe Bieu den Punda konos√≠ tambe komo Plasa Bieu ta hopi popular pa su platonan krioyo. Tur m√®rdia por mira un gran kantidat di hende tantu lokal komo turista sint√° na mesa ta kome den Plasa. Aktualmente tin un total di seis lokalidat ku ta prepar√° i bende kuminda den Plasa, pero kon ta ku e situashon higi√©niko? E h√ľrd√≥nan mes ta ha√Īa ku tin hopi kos pa drecha i ta pone Fundashon Marshe responsabel pa e falta di higiena.
Fundashon Marshe ta e instansia ku aktualmente ta enkarg√° ku maneho i kobramentu di h√ľr di e lokalidatnan. Segun e h√ľrd√≥nan e instansia aki no ta kumpliendo ku e parti di mantenshon i esaki ta afektando e situashon di higiena den Marshe Bieu. Algun di e kehonan ku a bini dilanti ta: falta di sufisiente ventilashon, flur kibr√°, rut riba muraya, hol√≥ stinki di riol, tubu di awa sushi ku konstantemente ta verst√≤p i plaga di djaka i kakalaka.
Un reportahe di José Manuel Dias
KRALENDIJK - Tur e beheit ku eks-diputado Jona Chirino-Felida a hasi tokante 'Dia di Rincon', den sentido ku dia 30 di aprel lo ta un dia ofisialmente liber, a result√° di no ta e kaso.
Minister Ronald Plasterk a inform√° ku Hulanda no ta duna e dia aki ofisialmente liber pa Boneiru, pa asina habitantenan di e isla aki por selebr√° 'Dia di Rincon'. Trabou den kom√®rsio ta sigui normalmente, meskos tambe pa empleadonan di RCN, ku ch√®ns sinembargo ku por duna nan mitar dia liber manera a√Īa pas√°.
DEN HAAG ‚Äď Ta manera Hulanda i Sint Maarten lo no yega na un akuerdo tokante instalashon di un k√°mara di integridat. P‚Äôesei e isla ta kore peliger ku den Konseho di Ministernan di Reino lo impon√© un Regla General di Gobi√®rnu riba dje.
Minister di Hustisia di Sint Maarten Dennis Richardson ayera a papia ku Raad van State. Minister di Asuntunan Interno i Relashonnan den Reino Ronald Plasterk a tuma parti na e kombersashon.
WILLEMSTAD - Kòrsou ta sera konosi ku un fenomeno nobo: 'Co-Working Space', introdusí pa Startup Curaçao, un plataforma ku ta yuda empresarionan riba nan kaminda pa bira eksitoso. Den praktika Startup Curaçao ta un komunidat di empresario ku ta topa otro pa logra metanan komun ku ta benifisia sektor empresarial lokal.
E fenomeno di 'Co-Working Space' mester resulta den mas stimulashon i eksito di empresarionan nobo na Kòrsou. Den eksterior komparti espasio di trabou ta konosi I popular.Na Kòrsou den lokalidatnan kompletamente restoura, ekipá i espasioso di Stadsherstel na Skalo, e empresarionan por komparti nan ambishonnan.
Nevita Mezas di Startup Curaçao ta splika dikon Kòrsou ta benfisiá ku e proyekto aki
KRALENDIJK ‚Äď Clark Abraham i Benito Dirksz ta bira diputado den e Bestuurscollege sosten√© pa e koalishon Demokrat-UPB. James Kroon ta keda sint√° komo diputado pa UPB. Djadumingu anochi Demokrat a present√° su dos kandidatonan pa diputado na su reunion general i nan a keda asept√°.
Manera ta konos√≠, djabi√®rn√® √ļltimo Demokrat i UPB a firma un akuerdo di gobernashon, despues di masom√©nos dos siman di negosiashon. Esaki a sosod√© na momentu ku negosiashonnan entre MPB i Demokrat a frakas√°. Clark Abraham, kende a bira e pol√≠tiko ku mas voto popular den e √ļltimo elekshon, no tin eksperensia den aparato p√ļbliko.
THE BOTTOM ‚Äď E kurpa di e studiante femenino merikano di 24 a√Īa di Saba University School of Medicine ta na kaminda pa Hulanda pa un outopsia. Un tim di e Instituto For√©nsiko Hulandes (NFI) ta ferwagt e prom√© resultadonan di e sekshon den kurso di e siman binidero.
E famianan di e defuntu a ha√Īa informashon na Saba. Por lo pronto nan ke tene e identidat di nan yu muh√© ku nan a ha√Īa morto den su apartamento na The Bottom djarason sekreto. Awor ku ainda no ta kla kiko ta e kousa di e morto i si ta trata di un kr√≠men, Ministerio Publiko ta bai di akuerdo ku e deseo di e famianan.
KRALENDIJK ‚Äď ‚ÄúKiko ta malu? Tur kos ta malu!‚ÄĚ, un h√≤mber ta grita un di e investigad√≥nan di e komishon di evaluashon. E komishon a bini for di Hulanda pa bin investig√° e efekto di renobashonnan estatal na Boneiru. Awe meinta nan a risib√≠ mas o m√©nos trinta bonerianu den Divi Flamingo Resort & Casino.
Mayoria di e bishitantenan ta bon prepar√°: nan ta yega ku nan map ku anotashon pa komparti nan punto. T√≤g nan tin tiki speransa. ‚ÄúKon e hendenan aki ke skucha bos di pueblo si nan no ta papia e idioma di pueblo‚ÄĚ, Betty Engelhardt ta puntra su mes.


c: application/atom+xml

text:
ORANJESTAD – Na e konferensha di e organisashon di refugiado di Nashonnan Uní (NU) ku e region karibense, Aruba i Kòrsou a pidi atenshon pa e situashon na Venezuela.
“Venezuela por bira un segundo Cuba”, Henk Stomp di Krus Kòrá di Kòrsou ta bisa. E ta haña ku mester hasi algu, manera train hende. Mester wak for di awor unda i kon mester regla akohida si un fluho grandi di refugiado yega for di e pais suramerikano.
Te ainda solamente tin un fluho ku ta oumentá di venesolano riku ku ta bin kumpra kos na Kòrsou i Aruba ku nan no por haña den nan mes pais. Pero si e situashon eskalá, Stomp ta bisa, e hendenan aki por bira refugiado óf buskadó di asilo.
E persona di rango di mas haltu di UNHCR pa e region karibense, Buti Kale, ta bisa ku djaluna el a papia ku representante di gobièrnu arubano tokante e manera kon e organisashon di refugiado por duna asistensia. No solamente ku un plan sino tambe ku training pa situashon manera por ehèmpel esun di Venezuela.
Ta promé be ku Aruba tabata e pais wéspet i pesei ta promé minister lo a habri e konferensha. Ora e i minister di Imigrashon Benny Sevinger tur dos a haña nan strobá, ta trahadó den maneho i presidente di e komishon di asilo arubano Alfred Sneek di e organisashon di atmishon Dimas, a habri e konferensha.
E ta bisa ku Aruba ta konsiente di e situashon na Venezuela i ta vigilá esaki, pero ku no tin masha preparashon. No tin mas tantu petishon pa pèrmit di estadia tampoko. Ademas último añanan Aruba a haña solamente binti petishon di asilo for di Colombia, Sürnam i Venezuela.
Foro nobo
Na e konferensha a papia tambe di formashon di un foro, kaminda teritorio i pais den Karibe por kompartí eksperiensha i solushon ku aktualmente no ta presente den relashonnan eksistente manera por ehèmpel Caricom. E tópikonan por ta mas amplio ku e problemasia di hende ku ta hui pa guera òf persekushon. Por trata di hende tambe ku pa otro motibu ta hui òf emigrá. Manera si nan hui pa motibu di efektonan di klima.
Michel La Haye di Krus Kòrá Aruba ta bisa ku por ta difísil pa distinguí si un hende na un dado momentu ta hui pa skapa su bida òf pa haña un mihó bida.
Haiti
Manera den e kaso di refugiado haitiano despues di e temblor sinku aña pasá. Na e islanan Turks & Caicos tur siman ta yega asina tantu refugiado ku boto ku nan a para bira e grupo di mas grandi di pueblo. Gail Caesar di Krus Kòrá djeinan ta bisa ku gobièrnu ta keda repatriá, pero ku esaki no ta yuda i espesialmente ta kosta hopi plaka. E ta spera di haña un solushon den relashon karibense.
Outor Sharine Henriquez]]>
KRALENDIJK - Despues di algu mas ku mitar aña den akshon na porta di Bestuurskantoor, pidiendo pa bini un referèndem di struktura estatal, por sinti ku ainda e grupo aki tin hopi sosten pa e akshon aki. Asina por dedusí for di e reakshonnan ku a drenta riba e página di facebook di Extra, ku a pone e asuntu aki na diskushon.
Elekshon a pasa, dianan ta bai, i ainda e grupo di persona aki ta sintá na e sitio i hopi ta esnan ku ta puntra ta ku kua meta nan ta einan ainda, siendo e gobièrnu aktual a primintí ku lo bini referèndem.
Extra su ponensia riba facebook tabata: Boso ta haña ku ta nesesario pa e grupo aki sigui ku e protesta òf nan mester bai kas? “Nan bai kas i sinta warda mira ku si e gobièrnu aki sí ta kumpli ku lokual ku nan ta primintí.”
Otro hende ta reakshoná asina: “Hamas i nunka un luchadó ke se yama un luchadó ta terminá su lucha sin mira e loke e ta para pe bira realidat. Ami ta pidi Dios duna nan forsa i pasenshi i mi ta sostené nan den e lucha aki ku ta pa nos tur . Dios a bisa pa no sinta warda, sino aktua. Mi ta sostené boso den boso lucha pa hustisia. Tanten ku no tin hustisia, hamas i nunka mi por pensa di bisa nan bai kas. E lucha ta duru NKKB, pero hamas entregá. Muri riba pia i no biba na rudia. Ami lo bisa pa laga nan sigui protestá pa wak si gobièrnu ta kumpli ku lokual ku nan a primintí. Never give up!”
Mas reakshon: “Kada ken tin derecho di skohe su strategia. NKBB tambe tin e derecho aki i mi ta respetá esaki. Personalmente mi ta kere ku nan mester separá dos kos for di otro: esaki ta e lucha i e akshon. Sinta na porta di Ofisina di Gobièrnu ta djis un akshon. Por tin mas akshon pa kontribuí na e lucha. Ademas tur loke dura muchu largu ta bira monótono i ta pèrdè su efekto. Mester di mas kreatividat i variashon pa algu tin efekto.” Di akuerdo ku e persona aki, un área importante pa e grupo aki traha ariba ta nan vishon di e Boneiru ku nan ke bèk.
Esaki a bai pèrdí den e fasinashon ku referèndem. A lo ménos ami no sa kua esaki ta. E área aki ta hopi importante, pasobra na mi (humilde) opinion (personal), e grupo aki (i tur ku ta na fabor di referèndem) ta hasi un fout sumamente grave: esaki ta asumí di mes ku mayoria lo skohe pa e opshon ku nan ta faboresé. Kambio di un situashon pa otro, ta resultado di un proseso largu di konsientisashon i preparashon. I ta riba esaki tin ku traha.”
“Un otro pregunta ku mester kontestá, ta ken ta esun ku lo liderá e situashon nobo. Aruba tabatin su Betico Croes, Kòrsou su Helmin Wiels. Boneiru su Entidat Públiko tabatin su Ramonsito Booi. Ken ta esun ku ta bai hiba Boneiru na e situashon nobo? Mayoria ta skohe un hende ku nan por konfia. Mi no ta bisa ku Boneiru no tin un persona asina; mi ta bisa ku e persona aki no a profilá su mes ainda komo E Mozes aki pa Boneiru.”
Un otro persona ta di opinion: “No ta pasobra nan no a
lanta kima i destruí ta nifiká ku e ‘spiritu’ di e lucha a kaba. Kuantu hende lo bandoná nan famia, privasidat, libertat, traha pòrnada, risibí kritiká apsurdo, pa defendé un kousa un hecho ku nan a hòrta nos derecho di outo determinashon i a poderá e isla manera ‘karpata riba kachó!’ Awèl pa ami? Resa mi ta pidi na Dios pa nan haña e konklushon pa kaba.”
“Nan mester keda den akshon te dia ku referèndem pasa, sea kua sea e resultado. Anto konsientisá - segun mi nan ta hasi esei sufisiente talbes no na e manera ku hopi lo kier skucha òf na e manera ku nan lo preferá di risibí informashon. Pero ku nan ta hasié ta sigur.”
Otro hende ta skirbi: “Bai kas, stòp di hasi ridikules.” Di otro bende tin hende ta skirbi: “Nan keda ‘strong’ te dia nos haña referèndem! Hustamente ta pasobra a bisa ku e ta bai bin no kier men ku e lo pasa! Nos tur sa kon polítiko ta traha!
Anto otro lesadó di Extra ta mustra ku “sòldá ku retirá òf bandoná tereno di bataya.....ta pèrdè. Nèt awor ku a primintí ku lo bin ku referèndem mester para pa wak kiko ta e resultado.” Otro persona: “Nan a frakasá, pasombra NKBB a bisa nan ke referèndem promé ku elekshon. Loke ku Extra
mester hasi ta di duna un plakat na e hòmber ku a frakasá, meskos ku Extra a dun’é un plakat di e hòmber di aña.”
“Frakasá? Laga loko, laga kèns. Den historia na Boneiru ni Michael Bijkerk no a keda ku tantu rosea manera nan. Biba James Finies biba Kevin Thode. E mucha hòmber a mira, tende, sera konosí i dialogá.”
Fuente Èxtra Boneiru]]>
KRALENDIJK - Miles Maynard, direktor di pòmp di gasolin Gas Èksprès, den deklarashon pa Extra a aklará diferente punto en konekshon ku e seramentu di e pòmp di gasolin aki. E ta di opinion ku Curoil no a kumpli kabalmente ku palabrashonnan ku tabatin loke a kondusí ku e instansia di medio ambiente hulandes sin previo aviso a laga sera e pòmp ku, segun nan, no ta kumpli ku e eksigensianan ankrá den lei.
Maynard a aklará ku no ta su persona e a sera e pòmp, pero ta un persona hulandes-oropeo a yega di ripiente ku un ‘eerste waarschuwing’ i a dal e pòmp sera. Loke Maynard ta haña hopi straño ta e echo ku normalmente ora ku un persona òf kompania haña un atvertensia, nan ta haña un tempu pa asina yega na e solushon i si e persona òf kompania no ta tene su mes na e reglanan ku a pone den e atvertensia, e ora ei nan por pasa pa sera e lugá te asta bai na prosesonan hudisial.
Algun empleado di Gas Èksprès tambe a trese nan mal kontentu i a pidi pa medio di un karta dirigí na prensa pa trese un investigashon pa por bini ku un solushon rápido. Segun Maynard, e empleadonan por keda trankil, pasobra nan no ta bai pèrdè nan trabou.
E rumor ku tin ta sirkulá kuenta di asuntu finansiero di Gas Èksprès, no ta kuadra ku realidat dor ku Gas Èksprès ta paga delantá. Nos no tin krédito, pues ta imposibel pa nos por tin algun klase di debe ku Curoil.
Maynard ta konsiente ku e situashon kaminda Curoil tabata hasi entrega di kombustibel ta peligroso. Tambe a pone Curoil na altura ku tabatin algun tanki di gasolin i diesel na kaminda pa asina eliminá e seru peligroso parti afó i alabes pone tankinan ku mas kapasidat pa evitá ku kada
bia kombustibel ta gasta. Segun Maynard, Curoil tabata na altura di tur e kambionan aki te asta nan tabata sa ku tabatin plan pa sera e pòmp na luna di mei kompletu pa asina pone tur kos na òrdu.
"Ta Curoil su falta ku pòmp a sera di e forma aki. E kos aki ta inkreibel. No ta aseptabel kon un persona por yega i ku e promé atvertensia por dal un negoshi sera, pretendiendo ku ta e ta manda i punto. Ta Curoil ta doño di e tankinan. Ta nan mes a manda e persona di departamentu di labor pa sera e pòmp di gasolin. Lógikamente ta nan mester a buska un forma pa drecha esaki. Pa kasi dos aña mi a papia ku nan pa por yega na algun solushon", Maynard a trese dilanti.
Maynard ta lamentá kon e hendenan aki ta kue poder aki na Boneiru. Mira kon algun hulandes ke manda asta riba Kolegio Ehekutivo. Nos mester tin hopi kuidou. Extra a puntra Maynard ki dia por spera ku lo habri e pòmp bek i el a kontestá ku e ta kere ku na luna di yüni e pòmp ta disponibel pa pueblo.
Fuente Èxtra Boneiru]]>
ORANJESTAD - Dialuna awor e examen pa enseñansa avansa lo cuminsa. E biaha aki alumno di mavo cu kier sigui studia na havo, ta sinti mas presion.
Un di e dos scol di havo na Aruba, esta Colegio Arubano, a hisa su exigencianan pa admision. Esunnan cu a slaag pa mavo por ehempel, cu dos tien pa Hulandes y Ingles, y tres zeven y 1 acht pe otro vaknan, Colegio lo no accepta. Un grupo di alumno di Juliana School Mavo no ta haya esaki husto y a cuminsa un accion.
Un reportahe di Sharina Henriquez:
Klik hier om de embedded video te bekijken.
Codigo nacional
Un di e motibonan ta cu e exigencianan di Colegio ta mas stricto cu esunnan na Hulanda y Corsou. Scolnan di havo den e paisnan aki tambe kier a hisa nan normanan pa admision pa mavo. Pero gobierno a interveni y a yega na un solucion pa introduci un codigo nacional pa admision.
Rector Jossy Tromp ta haya cu ainda ta falta hopi na e scolnan di mavo pe alumnonan ta riba mesun nivel di esunnan di Colegio. Nan no ta asina exitoso compara cu e alumnonan cu for di comienso ta siguiendo havo na e scol aki. Pero cifranan concreto e no por duna. E rector ta sigui bisa cu Colegio a hisa e exigencianan tambe pa su mesun alumnonan, pues esunnan biniendo for di mavo no por keda atras tampoco.
Originalmente e plan tabata pa ya introduci e exigencianan stricto den e aña escolar vigente. Pero esaki a lanta asina hopi stof cu Colegio a dicidi di para e introduccion y a bini un comision cu representantenan di mavo, havo y gobierno pa evalua e asunto. Nan a traha un rapport cu yen di recomendacionnan. Finalmente Colegio no a cambia di idea y a sigui cu su plan di introduci normanan mas stricto. Pasobra a pone hopi riba papel, pero no por a mira un cambio, segun Tromp. E decision aki a sorprende e comision y tambe minister di Enseñansa, Michelle Winklaar completamente, como cu nan ta haya cu e ta contra palabracionnan haci.
Scol elite
Director suplente di Abraham de Veer School (mavo) Jane Hooft, tabata representa e scolnan di mavo publico den e comision menciona. E ta sinti cu admision pa scol mester ta den man di gobierno pa asina preveni e creacion di scol di elite na Aruba. Colegio Arubano no ta un scol publico pero si ta ricibi subsidio for di gobierno. Hooft ta haya tambe cu e scol a pone mucho enfasis riba e alumno so, mientrastanto e capacidad di docente tambe ta determina si un alumno ta haci bon na scol of no.
Minister Winklaar ta cambiando e ley na e momento aki pa asina haya mas autorisacion. Esaki lo nifica cu e mes, y no mas e scolnan, por bin cu regla di admision. E ta bisa cu lo keda envolvi e scolnan den e proceso di stipula regla. Den e caso cu mayoria di e scolnan kier baha e exigencianan pa havo, e lo sigui e direccion aki. Pero si tur esaki lo bin na tempo pe alumnonan di mavo aworaki por probecha, minister no por priminti e siman aki.
Autor Sharina Henriquez]]>
WILLEMSTAD – Kampamentu Futuro Briante ta un inisiativa di Fundashon Skol di Arte i Kultura ‘Futuro Briante’, kua ya pa nuebe aña ta trahá ku mucha i hóbennan ku tin un difikultat edukashonal of kual kièr otro desabilidat di desaroyo. Den un ambiente ameno i sano, Roseline Sabat i su tim di edukador profeshonal, ta trahá ku e muchanan riba diferente aptitut esensial pa nan progreso general i edukashonal.
Despues di un trayektoria profeshonal ekstensivo komo trahadó sosial, Sabat a opta pa drenta den edukashon pasobra ela mira e nesesidat enorme den nos komunidat pa guia i kièr a trahá ku e mucha preventivamente. “Mi no ke trahá na skol so ku e mucha, pero mi ke un vínkulo más estrecho pafó di skol”, ela splika.
Un reportahe di Deya Mensche
Na 2010, Sabat i su tim a kuminsá un ADHD Adventure Camp ku un ‘Outdoor Vacation School’, i su guianan ta bini di diferente disiplina manera maestronan di skol, trahadonan sosial i trahadó sosial pedagógiko, kende te ainda ta trahando riba base boluntario pa motibu di falta di fondo. Ta opera e kampamentunan riba donashonnan priva i ‘fundraising’ ku ta keda organisá.
E aña akí e fundashon tin sinku kampamentu plania, kual e promé, ku e tema ‘disiplina i struktura’, a tumá lugá na aprel ultimo. “Nos a konstatá ku hopi mucha falta esaki na kas i e formashon básiko no tei”, Sabat a splika. Pa e kampamentunan benidero, kada unu lo enfoká riba un diferente área di aptitud personal. E siguiente kampamentu lo tumá lugá na Boneiru entre 6 pa 10 di yüli i 13 pa 14 di yüli, unda lo eksplorá e diferente talento di aproksimadamente 85 mucha. Adishonalmente tin kampamentu plania riba 4 pa 9 di Òktober, i finalmente 20 pa 25 di Desèmber.
Durante di e ultimo kampamentu na Aprel, bou di guia di kapelan Martina i militarnan boluntario di kazèrne, a hasí hopi ehersisio físiko ku e muchanan, unda a komuniká e mensahe ku disiplina bo ta yegá leu den bida. Asistènt trainer Yedidaya Maduro, ta wak ku satisfakshon bèk riba e eksperensiá durante e ultimo kampamentu. “Mi a partisipá pa promé bia i mi a siña hopi”, ela kompartí. “Mester duná e muchanan hopi atenshon, amor i mustra nan kiko ta òrdu I rèspèt”, ela kontinuá.
Tambe Ret Karibense a kòmbersá ku Zeshawn Rosario, kende a partisipá varios biaha na e kampamentunan. “Nos a siña trahá huntu i kon nos aktitut ta afektá e grupo”, Zeshawn a splika. Milicent Rosa Djaoen su yu hòmber i subrina tambe a partisipá na e kampamentu i ya ela ripara un diferensia den nan. “Nan ta mas rustig”, ela kompartí. “Mi ta konsehá majornan pa ta habri pa ayudo asina e mucha por haña e guia adekuá”, ela splika. “Ora bo entregué na hende ku no ta serka di dje, e por haña otro tipo di yudansa”, e mayor a finalisá.
Mayornan ku ke drenta den kontakto ku e fundashon pa inskribí nan yu, mester hasí un entrevista ku un neurosikólogo of mester bini ku un karta di unu akreditá promé ku inskribí e mucha, Sabat a splika. Tambe Sabat ke hasí un apelashon na esnan ku ke sostené e fundashon, dor di sponsor muchanan di menos rekurso, pa asina nan por partisipá na e kampamentunan.
Outor Deya Mensche]]>
THE BOTTOM – Kuerpo di Polis di Hulanda Karibense na Saba djárason awor ta haña asistensia di diesun miembro di personal di Polis Nashonal di Hulanda Oropeo, pa investigá morto di e studiante merikano Kavya Guda (24) di Saba University School of Medicine.
Asina inspektor hefe Eric Willems a bisa den un rueda di prensa kaminda gezaghebber Jonathan Johnson, fiskal mayor Henry Hambeukers i hefe di polis Hildegard Buitink tambe tabata presente. Hambeukers ta bisa ku polis sa ku e investigashon tin su influensha riba e skol médiko. “Nos mester papia ku diferente studiante, i pesei tin be nos mester interumpí lès. Pa esaki nos tin mester di sosten di e skol.
A haña Guda morto dia 15 di aprel den su apartamento na The Bottom. E mes siman a manda su kurpa sin bida Hulanda pa outopsia na e Instituto Forénsiko (NFI). Probablemente el a fayesé pa motibu di un krimen. Entretantu a hiba su kurpa Merka.
Estádos Unídos tambe ta duna nan sosten na e investigashon. Riba e isla tabatin rumor ku e aña di skol aki ménos studiante a inskribí. Gezaghebber Johnson ta deskartá esaki ku e splikashon ku mayoria di e studiantenan ta bini di Canada i Merka i ku nan tin kustumber pa kuminsá skol na sèptèmber. Aña di skol na Saba University ta kuminsá na luna di mei.
E aña di skol a kaba di sera ora ku luna pasá a haña Guda morto. E dia ei hopi studiante a sali for di e isla pa bishitá famia, loke a hasi interogashon di testigu difísil.
Tuma kontakto ku polis
Tin un number di telefon spesial pa duna tep (anónimamente): 00599 4166073
Outor Hazel Durand]]>
WILLEMSTAD – Aruba a laga su resistensia kontra e dispensashon di visa pa kolombiano ku ke bai Kòrsou òf Sint Maarten, bai. Huntu ku Hulanda e tres paisnan a bai di akuerdo ku un areglo karibense nobo. Aruba i e tres islanan BES lo sigui dia bini un dispensashon pa e área Schengen.
E kuater paisnan di Reino djamars a yega na un akuerdo tokante un dispensashon di visa pa kolombiano. Esaki a sosodé durante e deliberashon di reino di Relashonnan Eksterior. For di promé di yüli kolombiano por biaha sin visa pa Kòrsou i Sint Maarten. Sigui biaha pa un di e paisnan Schengen no por ainda. Esaki posibelmente lo sigui despues: mester sera akuerdonan separá entre e paisnan i Union Oropeo.
Konseho atministrativo
E deliberashonnan entre Aruba, Kòrsou, Sint Maarten i Hulanda riba djamars a dura un ora mas largu ku a planeá. E kousa tabata e aktitut di e delegashon arubano bou di maneho di promé minister Mike Eman. E ke e mesun dispensashon di visa meskos ku e otro paisnan pero e no por keda sin aster e diferente konsehonan atministrativo negativo den su mes pais. Pa e motibu ei Aruba no por partisipá na e akuerdo entrante promé di yüli.
Eman ta spera ku ora e reglamento di Schengen t’ei otro aña, den su mes pais sin problema e por pasa un dispensashon di visa karibense pa kolombiano den parlamento. Bou di preshon espesialmente di Kòrsou i e otro dos paisnan el a bai di akuerdo ku e reglamentu entrante promé di yüli.
Venezuela i Cuba
Durante e deliberashon a papia tambe di e situashon tenso na Venezuela. E énfasis di e maneho konhuntu di asuntunan eksterior ta keda riba e státùs di bon bisiña. Koenders ke mantené un bon relashon. Pa su parti por keda papia tokante problemanan ku derecho humano, espesialmente den relashonnan oropeano. E no ke antisipá riba un eventual fluho di migrashon for di Venezuela den direkshon di e islanan, si kos bai malu einan. Koenders no ke antisipá ainda riba posibel petishon di asilo i kon trata ku nan.
Segun e minister e kambionan den e region, espesialmente si ta trata di Cuba, ta krea posibilidat pa tur pais den reino. Un aktuashon konhunto por oumentá e oportunidatnan i redusí e riesgonan. Pero kada pais por kue su propio rumbo tambe. Segun Koenders algun kordinashon ta nesesario si pasobra ‘aktualmente ta tur hende ta bula riba Cuba’.
Outor Dick Drayer]]>
WILLEMSTAD – Ta manera ku di e miles di hende ku dos aña pasá a asistí na e marcha silensioso pa Helmin Wiels, no a sobra nada mas. Eksaktamente dos aña despues di su morto solamente algun shen hende a tuma tempu pa konmemor’é.
E hendenan ku awe nochi a konmemorá e polítiko asesina ta dividí. Un parti di nan ta na e konmemorashon na Mari Pampun ku Wiels su partido Pueblo Soberano a organisá. Un otro parti ta na e misa na Steenrijk organisá pa 1 Tim Magno, un partido ku Helmin su ruman Aubert a lanta.
No ta e diferente sitionan so ta pinta e desunion den e siguidónan di Helmin Wiels i su partido ku un tempu tabata hopi uní. Mientras ku ta kuminsá kanta himno na playa di Mari Pampun, un hòmber den un kamisa koló krèm di Pueblo Soberano ta hasi uso di e oportunidat pa ekspresá su malkontentu ku e partido. “Sèt di hipókrita, gañadónan” e ta grita rabiá mientras ku e ta hisa su kurpa den su ròlstul. E multitut di hende ta wak rònt ku poko bergwensa i ta trata di kontinuá e konmemorashon.
Malkontentu
E hòmber ta rabiá pasobra Pueblo Soberano no ta sali pa pueblo di Kòrsou i masi hende ta di akuerdo kuné. Independensha, falta di medida severo rondo di e areglo 80/20 of keda sin eliminá ‘mafia’ den komunidat ta puntonan trabaoso pa hopi bishitante. “Wiels tin be tabata manera un bèrdadero diktador, pero e tabata kumpli ku su promesanan”, Winfried Kirindongo ta bisa. “E último dos añanan aki nada no a pasa ma mi no ta ferwagt ku ku Tim Magno si algu lo sosodé. Wiels tabata kambio, pero el a muri. Mi ta mira e kos ta pinta skur, ma mi ta keda Soberano te den mi higra.”
Parlamentario Winifred Raveneau ta komprondé ku tin malkontentu. E ta bisa ku hopi be ta supestimá kon grandi impakto di morto di un lider polítiko ta. “Ta un herida ku mester kura i esaki ta tarda poko. Aworakí nos ta riba e punto ku nos por sigui ku un otro lider, pero nos tambe mester a haña un kaminda nobo pa kana.” Segun e, e echo ku e partido a plama ta parti di e proseso. “Esaki tambe ta duel nos, nos ta spera ku nan lo aserká nos atrobe.
Mientras ku e muzik di fiesta ta sigui na Mari Pampun, klòknan di misa di Steenrijk ta bati. Aubert Wiels i su partido 1 Tim Magno ta tene un misa di konmemorashon. No a bini masha hende: mas o ménos shen hende a bini huntu den e misa. Algun di nan no a bini mes pa e konmemorashon: “Tur djamars mi ta bai misa i pa kasualidat aworaki tin e konmemorashon. E tabata nèchi pero si mi a bisa ku ta pa Wiels m’a bini lo m’a gaña”, un señora ku ta keiru ku su dos yunan ta bisa.
'PS a muri'
Aubert Wiels mes ta masha satisfecho ku e anochi. “Mi a ferwagt ménos hende ku tur e aktividatnan djawe. E asistensia tabata bon.” E desunion den e apoyo polítiko di Pueblo Soberano lo keda si ta na dje. “No tin un kamnda mas pa nos kana huntu. Pueblo Soberano a muri.”
Outor Elisa Koek]]>
WILLEMSTAD – E kaso di asesinato di Helmin Wiels, ku te awe no ta solushoná, ta drenta su di dos aña bou di un silensio hermétiko di parti di Ministerio Públiko (OM)."N’e momentu aki nos no ta konsiderá oportuno pa duna komentario riba e kaso aki". Asina Guillano Schoop, bosero di OM a bisa. Entretantu partido Pueblo Soberano (PS) a konsipiá un karta ku lo keda entregá djarason 6 di mei na Minister di Hustisia, Prokurador General i Wes Komisario.
Ku e karta aki PS ke pone preshon riba e aparato hudisial pa aselerá e investigashon den e kaso Maximus pa asina por pone man riba e outornan intelektual di e asesinato. Segun eks polis i aktualmente parlamentario pa PS, Jaime Cordoba, OM tabatin sufisiente tempu pa por a solushoná e kaso aki pero debí na fayonan ku a keda kometé te ainda no a yega n’e solushon. “For di komienso di e investigashon OM a kometé fayonan garafal", Cordoba ta enfatisá.
Un reportahe di José Manuel Dias
E fayo di mas grandi ku a keda kometé ta ora ku a keda sin aktivá e ‘Team Grootschalig Optreden’ (TGO) na tempu. Segun Cordoba e tim aki a keda aktivá sinku dia despues ku e asesinato a tuma lugá lokual a perhudiká e investigashon enormemente. Normalmente ora ta trata di un kaso di un magnitut asina grandi mester aktivá e tim aki al instante pasobra ta e tim aki lo mester kondusí e investigashon korespondiente.
Duda den RST
E di dos fayo ku a keda kometé ta ora ku Recherche Samenwerkingsteam (RST) a tuma e rienda di e investigashon. Na opinion di Cordoba esaki a kana robes pa motibu ku RST a tene tur reshèrshi yu di Kòrsou pafó di e kaso. Aubert Wiels kende ta ruman hòmber di Helmin Wiels i fundador di Un Tim Magno ta sostené e ponensia aki i a ekspresá su dudanan den e kapasidat di RST pa resolvé e kaso.
Maximus
Despues ku Korte di Apelashon a ratifiká e kastigu di bida largu pa Elvis ‘Monster’ Kuwas pa entre otro asesinato di parlamentario Helmin Wiels, awor tur wowo ta riba e kaso Maximus kaminda ta investigando ta ken ta esun òf esunnan ku a paga pa laga mata Wiels. Aubert Wiels ta hopi desepshoná i ta reklamá ku despues ku e kaso Magnus a keda tratá den Korte nunka mas e no a tende nada di Ministerio Públiko.
Tin dos eks mandatario ku ta sospechá di ta involukrá den e kaso Maximus. Ta trata aki di eks minister di Finansa George Jamaloodin di MFK i eks minister Carlos Monk di PS kende a bisa ku ofisialmente e tambe ta sospechoso den e asesinato di Wiels.
Konmemorashon
Pa loke ta e konmemorashon di 5 di mei e aña aki atrobe tin dos akto di konmemorashon unu organisá pa Pueblo Soberano i e otro organisá pa Un Tim Magno di Aubert Wiels. Remarkabel ta ku e aña aki tur dos akto di konmemorashon ta ranka sali for di misa di Steenrijk. Meskos ku aña pasa Pueblo Soberano ta organisá un manifestashon ku lo sali 6’or di atardi for di Misa di Steenrijk i lo terminá na pir di Marie Pampoen kaminda a asesiná Helmin Wiels.
Outor José Manuel Dias]]>
RINCON – 30 di aprel último Boneiru a selebrá Dia di Rincon. Un fiesta kultural i folklóriko, kaminda e di dos siudat di Boneiru, i alabes esun di mas chikitu, Rincon, ta mustra ku e ta mas grandi ku ‘Playa’ manera e otro siudat, Kralendijk, yama den boka di pueblo.
E aña aki e fiesta tradishonal tin un toke spesial. Willem-Alexander i Máxima ta di bishita. Nan por a bini pasobra Aña di Rei for di e aña aki ta kai riba 27 di aprel i asina e pareha real tin ‘liber' riba dia di Aña di Lareina bieu. Esaki no ta konta pa e habitantenan di Bonairu ku tin trabou. E kambio di fecha pa nan ta nifiká ku nan dia liber ta kai riba Aña di Rei i ku dia 30 di aprel mester traha normalmente.
Un reportahe di Dick Drayer
E ámtenarnan ainda minister Ronald Plasterk di Relashonnan den Reino tabata dispuesto di duna nan un chèns, pero komersio mes mester a buska un solushon. Gobièrnu lokal a pensa di troka ku Dia di Reino riba 15 di desèmber, pero esei no ta un dia ofisial.
A pidi Plasterk ku a biaha e pareha real nan tras pa un solushon, ma no t’e ta trata ku esaki. Sí t’asina ku e lo sostené kada proposishon serio di parti di Boneiru. E ora ei ta posibel masha bon ku 27 di aprel ta muda bai bèk pa 30 di aprel. Anto den Reino Hulandes lo tin dos Dia di Rei.
Beter
Pasobra pa Bonerianunan mes e otro opshon, esta di kambia dia di Rincon pa 27 di aprel, no ta negoshabel. I esei tin di hasi ku promé di mei, ku tambe ta un dia liber ofishal den Karibe. Òf manera un di e selebradónan nan na fiesta ta splika: E dia ei nos mester drumi pa bini bei di tur e beternan.”
Outor Dick Drayer]]>


text:
Português
Português ta e lenga cu ta papia na Portugal, Brazil, Angola, Guinea-Bissau, Kabu Verdi, Mozambique, Santo Tomé i Príncipe, Macau, Ost-Timor E ta un lenga romano cu ta bin for di Galaicoportugues. Mas cu 200 miyon hablante ta papia Portugues y ta di cinco idioma oficial materno mas papia na mundo.
Lexico[editá | edit source]
Mayoria di su palabranan ta bin ochenta proshento di Latin. Tambe ta contene binti proshento di pro-Roman, Arabe y German. Despues di tempo e lexico a bay cambiando.
Dialecto[editá | edit source]
Portugues ta un lenga masha rico mes den e dialectonan. Entre e Portugues Brasilero y Portugues Europeo tin diferencia den e vocabulario, pronuncacion y sintaxis.


text:
ATA nunca a wordo envolvi den Aruba Music Festival pero di su presupuesto mester a paga!
Minister Otmar Oduber:
ORANJESTAD (AAN) – Den conferencia di prensa, Minister di Labor, Transporte y Turismo, señor Otmar Oduber, a referi na e sentencia cu Corte a dicta pa señor Eddie Briesen.
Esaki ta cu e ex-minister di Turismo mester bay duna cuenta dilanti di Huez na Januari proximo, tocante un contrato nobo, firma pa alrededor di siete miyon florin cu e grupo Aruba Musical Festival, sin cu e contrato pa e eventonan di 2008 y 2009 a expira ainda.
Minister Oduber a referi na un investigacion tumando lugar door di Central Accountings Dienst y Ministerio Publico, relaciona cu e contrato aki, cu a wordo firma na aña 2008, pa añanan 2010 te 2013 y faltando ainda esun di October 2009, cu Aruba Music Festival.
Kiermen cu tabata falta dos evento ainda prome cu e contrato bieu caduca, supuestamente a firma.
E dignatario a subraya cu na momento cu gobierno di AVP a asumi e mando, na ningun momento nan no por a haya e documento cual no tabata registra, e no tabata na BID y tampoco den e sistema di gobierno, no tabata tin NV ni corespondencia riba dje.
Minister Otmar Oduber a señala cu ora el a pidi pa e contrato a tuma un aña y mey pa e haya un copia di e contrato den un envelop cera y esey a haci cu gobierno a pidi un investigacion door di Central Accountings Dienst.
E mandatario a menciona cu e departamento aki a bise cu si e sigui cu e contrato ey e lo ta mes culpable cu e minister anterior cu a firma dicho contrato contra tur regla y ley di contabilidad cu por tin den gobernacion.
E titular a agrega cu gobierno a notifica e grupo di Aruba Music Festival cu nan lo no honra e contrato mirando cu tin un investigacion ta tumando lugar, y cu tin un rapport di Central Accountings Dienst al respecto.
E dignatario a subraya cu mas cu dos aña a pasa pero nan a haya ta bon pa reclama Aruba pa un contrato di como siete miyon florin, unda cu gobierno di su banda a trece dilanti cu señor Edison Briesen como minister cu e tempo ey di a firma e contrato aki, mester wordo poni responsable personalmente, segun e articulonan cu tin den nos leynan y pa cual Huez a sentencia diaranzon di e siman aki, cu ex-minister Briesen mester presenta na Januari proximo den Corte pa e por responsabiliza su mes pa e contratonan aki y e forma con nan a wordo firma.
E mandatario a agrega cu gobierno a mustra riba e hecho cu e tramitenan pa e contrato aki, den su totalidad no a bay bon, y ainda mas, ATA a haya conseho negativo e tempo ey pa firma un contrato y tin pruebanan riba mesa, e dignatario a acentua, cu na luna di Juli 2009 ainda señor Toffanelli a manda carta y e-mailnan cordando e cu nan mester firma e contrato pa 2010 padilanti, y e ta puntra su mes con ta posible cu e contrato a wordo firma na 2008 caba!
Minister Otmar Oduber a remarca cu e asunto aki no ta bon cu e tin consecuencia pa nos pais.
E titular di turismo a señala cu ATA no tabata envolvi den e proceso aki, y e ex- minister mes a dicidi pa nombra un comision cual for di su oficina, e tempo ey pabao di Talk of the Town, e tabata dicidi cual contrato e ta cera y con ken ta cere, pero si a pone riba presupuesto di ATA p’e paga pa esaki.
Minister Otmar Oduber a agrega cu den varios ocasion el a mustra cu cosnan no a bay bon y cu el a papia tocante esaki cu señor Briesen, y a trece dilanti abiertamente den Parlamento, y tambe el a splike kico ta e consecuencianan di e proceso un bez cu un reclamo drenta contra Pais Aruba.
E mandatario a expresa cu straño ta cu señor Briesen no a defende su mes, pero e ta laga Tofanelli defend’e y splica pakico e lo no mester bin dilanti Huez na Januari venidero, sinembargo Huez a haya suficiente prueba cu tin basta aspecto cu no a bay corecto.
Minister Oduber a reitera cu penalmente tin investigacionnan cu a tuma lugar pero e no kier a adelanta riba loke tin aworaki preto riba blanco, pero Ministerio Publico ta envolvi.
Aworaki e caso civil mester bay determina kico ta e proximo pasonan. El a enfatiza cu si tin caso contra Pais Aruba no ta husto pa nos paga pa erornan cu a wordo cometi durante e gobernacion anterior y esey kiermen cu e ex-minister lo wordo poni responsable pa e suma concerni di 7 miyon florin.
E mandatario a agrega cu e comision cu a wordo nombra tabata cay directamente bao presidencia di personanan cu a traha cune como conseheronan.
El a indica tambe cu prome cu e rapport di Central Accountings Dienst tin dos rapport cu ta bisa cu e transparencia financiero di e festival menciona, no tabata tey. El a reitera cu Oficina di Turismo di cual presupuesto mester a paga, tabata duna continuamente conseho nan negativo pa no sigui cu e festival aki, pa motibo cu nan no tabata mira e balor agrega (return invest) riba dje, pero tampoco ATA tabata envolvi den cualkier decision relaciona cu dicho festival, y e documentonan al respecto Huez a hustifica nan pa e decision cu el a tuma.


text:
Casonan di divorcio anual a aumenta di un average di 300 pa mas di 500!
Cu cambio den Codigo Civil:
ORANJESTAD (AAN) – Matutino DIARIO a acerca sra. Monique Plaza- Maduro, funcionario di Oficina Central di Estadistica (CBS), encarga cu asuntonan di e populacion di Aruba.
El a elabora tocante divorcionan den nos Isla, cu ta un tema cu recientemente CBS a haci un analisis di dje.
Sra. Plaza a duna di conoce cu nan ta haya cifranan di divorcio di dos forma: un di nan ta via Registro Civil y Censo, cu cual pa añanan tin un samenwerkings y ta aporta cifranan pa cuartal na CBS. E otro forma di haya cifranan ta atravez di censonan.
Sra. Plaza a menciona cu despues cu for di momento cu a bin cambionan den e Codigo Civil, e cantidad di divorcionan a aumenta.
Por monitor den e datonan di Registro Civil, por ehemplo, kendenan a divorcia, si ta Arubiano cu Arubiano, of Arubiano cu stranhero, si ta mas hende homber local of stranhero, etc., y e duracion di e matrimonio.
Cu e censo general (CBS) por tin un bista global y di e total di e populacion na e momentonan ey, cuanto persona na Aruba ta divorcia y por haci un comparacion por ehemplo, entre e Censo 2000 y Censo 2010.
Sra. Plaza- Maduro a reitera cu ora e cambionan den e Codigo Civil a drenta na vigor e divorcionan a aumenta di un average anual di 300 y algo, pa mas di 500.
Compara cu datonan di Registro Civil y Censo por mira cu e personanan cu ta divorcia a aumenta, den e totalidad di e poblacion.
Sra. Plaza-Maduro a señala cu e trend di aworaki ta tambe, e cantidad di personanan cu ta biba hunto sin cu a casa tambe a aumenta cu 37 porciento, segun cifranan di ambos censo, y 90 porciento di e personanan aki cu ta biba hunto ta divorcia. Pero tambe tin un grupo di persona cu a divorcia, cu a dicidi di keda nan so.


text:
INICIO DI VUELONAN DI LAN COLOMBIA TA CONTRIBUI NA DIVERSIFICACION DI TURISMO FOR DI LATINO AMERICA
ORANJESTAD - Minister Otmar Oduber ta sumamente contento di por a anuncia siman pasa e inicio di vuelonan di LAN Colombia, cu dos vuelo semanal, ampliando di e forma aki e posibilidadnan for di Latino America pa yega nos isla, specialmente for di mercadonan manera Brazil y Peru.Banda di esey awor cu lo bay conta cu dos aerolinea bulando for di Bogota, Colombia e lo por fomenta e competencia, mi
Abono 'online' ta nesesario